open-index/open-wikipedia-markdown huggingface dataset:
2014年太平洋颱風季

**2014年太平洋颱風季**泛指喺2014年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺4月至12月期間形成。

## 氣象新聞
###### 
香港天文台台長岑智明喺3月17號天文台召開嘅記者會度話，預計呢年進入香港500公里範圍嘅熱帶氣旋數目大概有4至7個，屬於接近正常嘅水平，預計香港的風季會喺六月或以後開始。

###### 
中央氣象局預報中心主任鄭明典話，下半年嘅聖嬰現象發展機會大，颱風形成位置距離台灣較遠，颱風季一開始嘅颱風偏向北嘅機會較高，但都係要留意颱風於八、九月侵襲台灣嘅現象。

民國103年6月27號中央氣象局發表新聞稿話預計今年北太平洋西部海域會有29〜32個颱風形成，多於氣候平均值（25.7個）。截至6月底，北太平洋西部海域已經有7個颱風形成，較氣候平均值（4.3個）多。至於侵臺颱風方面，預估今年有3〜5個颱風侵臺，氣候平均值為3.6個。

## 熱帶氣旋一覽

## 熱帶氣旋
### 熱帶風暴玲玲 (Lingling)
**PAGASA: Agaton**

2014年1月6號，一個低壓區喺帛琉東南部海面上形成。同日，美國海軍研究實驗室畀個擾動冧巴91W。

1月9號上晝10點30分，聯合颱風警報中心對佢喺24個鐘內形成為熱帶氣旋嘅機會畀咗「LOW」嘅評級。

1月10號下晝2點，聯合颱風警報中心取消評級。下晝9點30分，日本氣象廳將佢升格為熱帶低氣壓，並發出烈風警報。佢嘅中心風力達到咗15m/s。

1月11號上晝2點，聯合颱風警報中心再度對佢喺24個鐘內形成為熱帶氣旋嘅機會畀咗「LOW」嘅評級。

1月12號下晝2點，聯合颱風警報中心取消評級。下晝3點25分，日本氣象廳改發一般警報。

1月13號上晝2點，日本氣象廳將佢降格為低壓區，並取消所有警報。其後，原先畀日本氣象廳降格為低壓區嘅殘餘雲系喺帛琉東南部海面上重新發展。

1月14號上晝8點，日本氣象廳將佢升格為熱帶低氣壓。

1月15號下晝2點，聯合颱風警報中心再度對佢喺24個鐘內形成為熱帶氣旋嘅機會畀咗「LOW」嘅評級。

1月16號下晝2點，聯合颱風警報中心對佢嘅評級提升為「MEDIUM」。下晝8點，日本氣象廳再對佢發佈一般警報。下晝9點，聯合颱風警報中心對佢發佈熱帶氣旋形成警報。

1月17號，聯合颱風警報中心對佢嘅評級提升為「HIGH」。

1月18號上晝8點，日本氣象廳將佢升格為熱帶風暴，兼命名為「玲玲」。同時，聯合颱風警報中心將佢升格為熱帶低氣壓，並畀咗冧巴01W。下午5點，聯合颱風警報中心將佢升格為熱帶風暴。

1月19號上晝5點，聯合颱風警報中心將佢降格為熱帶低氣壓。

1月20號上晝5點，聯合颱風警報中心對佢發出最後警報。上晝8點45分，日本氣象廳將佢降格為熱帶低氣壓，並取消烈風警報。

1月21號上晝8點，日本氣象廳將佢降格為低壓區，佢嘅殘餘雲系併入赤道輻合帶重新發展成為熱帶風暴劍魚。

熱帶風暴「玲玲」係2014年西北太平洋形成嘅首個熱帶氣旋，亦係首個被命名嘅熱帶風暴。

## 參考資料

## 出面網頁
* 聯合颱風警報中心
* 中央氣象台-颱風實時路徑顯示
* 中國中央氣象台
* 日本氣象廳熱帶氣旋資訊
* 菲律賓大氣地理天文部門熱帶氣旋資訊
* 
* 香港天文台熱帶氣旋資訊
* 澳門地球物理暨氣象局熱帶氣旋資訊
* 熱帶氣旋衛星影像
* 數位颱風—熱帶氣旋資料及圖片
* ACE
嚡滑

**嚡滑**係比較啲嘢表面，係有幾嚡幾滑，係啲嘢嘅質地。個面嘅實際情況同理想情況喺豎直方向上有差距，就有嚡滑。差得越大就越嚡，越細就越滑。啲嘢嚡滑，就取決佢同其它嘢之間嘅相互作用。嚡嘢容易磨損，而磨擦力大，亦容易黐住。

製造時，通常想滑一啲，製品效能會好一啲。但係越滑成本就越高。咁樣就要有所取捨。
普及

**普及**係將事或啲嘢，引到、推廣到人人身上。【普】卽係全部，【及】就係及至、到達，合埋就係及至所有人。

## 睇埋
*普及選舉
嘥士

**嘥士**（英文：**size**），又叫**大細**、書面寫**大小**，係啲嘢幾大幾細，又叫**尺寸**、**尺碼**之類。度大細，通常揀嘢一啲特徵做代表，一般有長、闊、高，亦有圓周、直徑。亦有計算面積、體積等。

## 其他
大細亦會攞嚟講輩份，所謂：「冇大冇細」。

## 睇埋
*衫褲嘥士
吳廷琰

**吳廷琰**（，教名：**Jean Baptiste**，），中國大陸有時譯做「**吳庭艷**」，係越南共和國第一任總統（1955年至1963年），因為偏袒天主教，歧視大多數越南人信奉嘅佛教，引爆佛教徒危機，最後響1963年南越政變中被殺。

## 出面網頁
粗幼

**粗幼**係指啲嘢幾粗幾幼。講粗幼，通常係長形，或者粒粒。度粗幼，可以度佢圍住圓周或直徑，越大就越粗，越細就幼。微細嘅話，粗幼同嚡滑亦有關係。

## 條
麪係長條，有粗幼。

綫係長條，有粗有幼，粗綫織出來嚡，幼綫織出來滑。

人身長形，條腰就有粗幼，條腰粗幼，就睇腰圍。

## 粒
粒嘅話，粒粗，摸上手係嚡，粒幼，摸上手係滑。
鄭智

**鄭智**（，）係中華人民共和國嘅足球員，遼寧瀋陽人。佢以前做過中國足球代表隊隊長，以前喺深圳健力寶、山東魯能泰山、查爾頓（英倫）同埋些路迪（蘇格蘭）踢過波，依家踢緊廣州恆大，重做埋隊長。2013年11月26號攞到亞洲足球先生。2016年12月28號攞過中超足球先生。

2017年10月22號晚黑喺廣州恆大淘寶同貴州恆豐智誠嘅比賽結束之後，由於廣州恆大淘寶成功七連冠，佢亦超過李明同陳東，成為中國足球史上國內頂級聯賽攞冠軍次數最多嘅足球員。

## 出面網頁

* 
* 

類:瀋陽人
施洗約翰

**施洗約翰**（新教譯名，），天主教譯**洗者若翰**（又叫**聖若翰洗者**），景教譯**報信法王**，係基督教嘅聖人，耶穌嘅表哥。佢喺耶穌降臨之前就已經開始向猶太人傳道，為基督教嘅誕生同發展打落咗思想基礎。由於佢後來為耶穌進行咗洗禮，所以後世叫佢做「施洗約翰」。
將軍澳華人永遠墳場

**將軍澳華人永遠墳場**（）係喺香港新界西貢區西南魔鬼山同照鏡環山東麓嘅一個山地墳場，由華人永遠墳場管理委員會管理。墳場提供普通墓地、續期墓地、非續期墓地，同一座大型靈灰閣，提供九萬幾個安葬骨灰嘅骨灰龕位。

油塘同埋將軍澳南都有路通去墳場，但啲車一定要喺油塘入。清明節、重陽節掃墓期間，有條巴士線去到墳場，不過喺節日正日，所有嘅車日頭都唔畀入，連巴士都停駛，掃墓孝子全部要行路上落山。

## 參考
坦克殺手

**坦克殺手**（德文：**Panzerschreck**），正式名稱**54式反坦克火箭炮**（德文：**Raketenpanzerbüchse 54**，縮寫**RPzB**），係二戰期間德國研發嘅一種反坦克武器，尾部裝填，肩扛發射，炮彈射出後由火箭推進。

坦克殺手有個重大缺陷：由於發射嘅時候炮筒前後都會大量出煙，因此發射之後就要馬上轉移，否則就會被敵軍發現。不過，同同一時期嘅其他反坦克武器相比，坦克殺手嘅威力實在驚人：以90度角射入嘅時候可以射穿200毫米厚嘅裝甲，以60度角射入嘅時候，都可以射穿160毫米嘅裝甲。而當時美軍最勁嘅巴祖卡火箭炮，就連100毫米嘅裝甲都好難打穿。

## 參考
粂

**粂**可以係：
*齋嘅異體字，讀zaai1。
*久米，「粂」係「久米」喺日本嘅合字，讀gau2 mai5，屬於和製漢字。

## 攷
大東

**大東**（；）係個中國、日本常用名，喺日文有音讀同訓讀，分別可能嘅事物係：
## 中國
*大東門，幾處，可以係城門，亦可以係海門。
*大東山，香港第三高山。
*大東街道，幾處。
*大東電報局，英國電訊公司，曾經係香港電訊同澳門電訊大股東。
*大東夜市，臺南夜市。

## 日本
*音讀 - だいとう Daitō
**地名
***大阪府大東市
***沖繩縣嘅大東群島，係琉球群島一部分。
***大東村，好多處。
**單位機構
***大東文化大學
**日本姓
*訓讀 - おおひがし Ō higashi
**地名
***福島縣石川郡大東村
***沖繩縣名護市一町
**日本姓
大東門

**大東門**可以係：

*大東門 (廣州)，拆咗嘅正東門，沿用做地名。
*大東門 (香港)，香港東南面海門
*大東門 (上海)
*大東門站，中國安徽合肥地鐵站
*迎春門 (臺南)，舊時臺灣府城十四城門之一，又叫大東門。
久米

**久米**（；），係日本常用名，可以寫成合字**粂**。佢可以係：
*久米郡，岡山縣一郡。
**久米町，久米郡轄嘅同名町。
*日本舊時令制國嘅轄郡，有兩處。
**久米郡 (伯耆國)
**久米郡 (伊予國)
*久米村，好多處。
*久米站，愛媛縣松山市伊予鐵道橫河原綫嘅站
*久米島，沖繩縣沖繩群島嘅一粒島。
*久米寺，奈良縣橿原市真言宗御室派佛寺。
*久米仙人久米寺開祖嘅傳說人物。
*久米川，日本河川、地名、日本姓，亦可以係流過崎玉縣同東京都嘅柳瀨川嘅遞個名。
*日本姓，比如久米宏、久米正雄。
朱斯坦·杜魯多

**朱斯坦·杜魯多**（，全名 **Justin Pierre James Trudeau**，喺英語地區粵語通常淨叫**杜魯多**或者**小杜魯多**；）係加拿大前總理皮耶·杜魯多個大仔，2013至2025年間擔任過加拿大自由黨黨魁，2015至2025年間擔任過第23任加拿大總理。

## 生平

朱斯坦·杜魯多2008年透過聯邦大選晉身政壇，當選魁北克省帕必諾選區（Papineau）嘅國會議員，2011年再次當選連任。佢在任期間先後擔任過自由黨影子內閣嘅青年與多元文化事務評論員、公民與移民事務評論員同埋高等教育、青年與業餘體育評論員。2011年，自由黨喺聯邦大選裡面慘敗，黨領葉禮庭黯然辭職，由李博接任臨時黨領，但係李博宣佈唔想競逐正式黨領，令到黨入面要求杜魯多出任黨領嘅聲音越嚟越大。2013年，自由黨舉行黨領選舉，朱斯坦·杜魯多高票當選。

喺2015年加拿大聯邦大選，自由黨異軍突起，奪取國會大多數議席。杜魯多以自由黨黨領嘅身份繼任加拿大總理，成為加拿大歷史上第一位二代總理。

10年之後，佢喺黨內外多個月嘅壓力之下；2025年1月6號宣佈喺黨選出新黨領之後就會辭職，結果，佢喺3月9號選出新黨魁之後退任黨魁，3月14號卡尼宣誓就職之後正式退任加拿大總理。

## 注

## 參考
大東街道

**大東街道**（），有三處：
*大東街道 (廣州)，喺廣州越秀區。
*大東街道 (吉林)，喺中國吉林省吉林市船營區。
*大東街道 (東港)，喺中國遼寧省丹東市東港市。
伊江島

**伊江島**（；琉球文：**伊江島**（イージマ Ii-zima）；）係日本沖繩縣嘅一粒島，離沖繩島嘅本部半島先幾公里。島周長20公里，人口4610（2012年12月）。行政上呢個島屬伊江村，交通上同沖繩島有航渡。地理上最有特點係島上172米高嘅城山（，當地人鍾意叫佢做タッチュー（Tatchū）），呢座山望起身似火山，實質上佢係侵蝕作用形成嘅。島上面有伊江島機場，不過因為隔離係美軍訓練場，所以機場無乜點用，係軍用機場。

## 連出去
*伊江島戰役（The Battle for Ie Shima）
*The True Story of the Japanese Surrender in WW2
*A Closer Look at the Japanese Betty Bombers
*The 34th Fighter Squadron on Ie Shima
*Ahagon Shoko and the Farmers *http://www.japanfocus.org/-C__Douglas-Lummis/3369
*Beggars' Belief - The Iejima Farmers' Movement *http://www.japanfocus.org/-Jon-Mitchell/3370
韃靼斯坦

**韃靼斯坦共和國**（韃靼語：**Татарстан Республикасы**，），又叫做**塔塔爾斯坦**，係一個俄羅斯自治共和國，屬於伏爾加聯邦管區。面積6.8萬平方公里，人口3,779,800（2002年數據），首都係喀山。

## 出面網頁

* Integrated Portal of Government and Local Self-Government Authorities "Official Tatarstan"
蝶戀花

**蝶戀花**（）係一個詞牌，屬於中調（有60字），詞嘅格式長短錯落，上下二闕各押四仄韻，要求一韻到底。原來係唐教坊曲，個名源自南北朝一句樂府詩「翻階蛺蝶戀花情」，至於詞牌嘅確立有好多種講法，時間上大致係五代到北宋時。呢隻牌好多時寫傷春之作，亦都有探究人生大義嘅作品。

## 其他名及來源
呢個詞牌係有好多個名，有呢啲：
***鵲踏枝**（）
***鳳棲梧**（）
***黃金縷**（，縷可以讀成）。
***捲珠簾**（）
***明月生南浦**（）
***一籮金**（），李石用過呢個名。
***江如練**（），賀鑄用過呢個名。
***西笑吟**（），賀鑄用過呢個名。
***細雨吹池沼**（），出自韓淲同名句。

### 鵲踏枝
呢個詞牌嘅初創，比較多人話係南唐宰相馮延巳據唐代嘅教坊曲而作，後來佢呢首詞傳咗去南唐中主李璟度，皇帝睇咗幾鍾意就召佢入宮問首詞叫咩名，就話叫「鵲踏枝」。

呢個牌嘅曲調係繼承自唐代教坊曲，雖然到宋代時應該有所變換，不過節奏始終長短錯落，就好似雀仔喺枝頭跳來跳去噉，喺中國文化入面，喜鵲踏梅枝係吉兆，於是開始時叫「鵲踏枝」，後來南唐後主李煜重專門幫佢修訂調式。

### 蝶戀花
「蝶戀花」呢個名源自南北朝樂府詩句「翻階蛺蝶戀花情」，之所以有呢個名，係因為「蝶落芳叢」係傳統文化常見嘅繾綣纏綿（音：顯勸 hin2 hyun3 cin4 min4）意象。

### 鳳棲梧
呢個詞牌喺北宋時畀晏殊、歐陽脩、柳永、蘇軾一班宋詞名家係噉填，填到出曬名，出咗好多名作，後來就升格爲「鳳棲梧」。

呢個名有個典故：相傳鳳凰咩樹都唔住，淨係愛梧桐，如果無梧桐樹，佢就寧願係噉飛都唔落去其他樹度唞。於是啲人將梧桐睇成係端正莊雅嘅樹。而梧桐又有遞個意象，就係秋天時佢會落葉，如果再落秋雨，就意味蕭瑟寂寞。喺杜甫嘅《秋興》中有一句「碧梧棲老鳳凰枝」，呢句寫秋天嘅詩用咗典故，融合咗「高貴端正」同「蕭瑟寂寞」兩重意象，於是啲人就從中抽取咗「鳳棲梧」呢個名，所以話呢個名係將「蝶戀花」升咗格。

因為呢個名寓意好深好好，康熙年間編嘅《欽定詞譜》甚至將「鳳棲梧」定爲詞牌最正宗嘅名。

### 黃金縷
因為呢個詞牌經常寫春天意象，而「黃金縷」嘅意指「啱出芽嘅柳枝」，所以噉嗌，語出馮延巳詞作「楊柳風輕，展盡黃金縷。」

### 明月生南浦
出自司馬槱嘅《黃金縷》中一句「望斷行雲無覓處，夢回明月生南浦。」，又一種話出自呢位作者另一句「夜涼明月生南浦」。

### 捲珠簾
語出趙令畤「不捲珠簾，人在深深院」，意象出於李白《怨情》「美人捲珠簾，深坐蹙蛾眉」。

## 格式
:仄仄平平平仄仄。仄仄平平，仄仄平平仄。仄仄平平平仄仄（或仄平仄），平平仄仄平平仄。
:仄仄平平平仄仄。仄仄平平，仄仄平平仄。仄仄平平平仄仄（或仄平仄），平平仄仄平平仄。

## 名作
***蘇軾**

***馮延巳**

***晏殊**

***柳永**

## 軼事
清末國學大師王國維喺佢嘅名著《人間詞話》提出咗有名嘅「三種境界」，都用咗宋詞金句來比喻，其中第一、二境界用嘅句都係出自「蝶戀花」呢個詞牌，得第三境界係用辛棄疾嘅《青玉案·元夕》，可見呢個牌出咗好多流傳千古嘅作品。

## 註、攷

*詞牌蝶戀花
容天佑

**容天佑**（，）係香港無綫電視經理人合約男藝員，2013年無綫電視藝員訓練班出身。

佢喺貴州出世，細個就移居香港，專長跆拳道（黑帶四段）、截拳道、功夫、唱歌同演戲。佢喺2011年參加《功夫新星》喺香港區做打仔，攞得個第三，其後簽約TVB。2014年中六畢業無耐就考入佢喺TVB第二十七期藝員訓練班，畢業。2015年首播嘅劇集《拆局專家》雖然只有尾三集嘅戲份，但就係非常重要嘅配角，劇中飾演錢嘉樂失散多年嘅仔。2019年，佢喺新劇《解決師》飾演學生阿澤，同王浩信同唐詩詠有唔少同場戲。

## 演出
### 電視劇（無綫電視）
*2012年：《巴不得媽媽...》飾 徒弟
*2012年：《雷霆掃毒》飾 九紋龍手下（第24-30集）
*2013年：《初五啟市錄》飾 記者（第8集）
*2013年：《戀愛季節》飾 工作人員
*2013年：《心路GPS》飾 收數佬
*2013年：《仁心解碼II》飾 便衣警員（第24集）
*2013年：《神鎗狙擊》飾 公子（第22集）
*2014年：《忠奸人》飾 鄺世豪（第28集）
*2014年：《我們的天空》飾 外賣仔（第6集）
*2014年：《使徒行者》飾 
*2014年：《飛虎II》飾 刀手（第5集）
*2014年：《老表，你好hea！》飾 演員
*2015年：《倩女喜相逢》飾 
*2015年：《樓奴》飾 Richard（第1集）
*2015年：《拆局專家》飾 洪朝陽（第18-20集）
*2015年：《陪著你走》飾 
*2015年：《收規華》飾
*2015年：《張保仔》飾 
*2015年：《東坡家事》飾 
*2015年：《實習天使》飾 
*2016年：《愛情食物鏈》飾 
*2016年：《鐵馬戰車》飾 
*2016年：《公公出宮》飾 
*2016年：《警犬巴打》飾 歐陽健威
*2016年：《潮流教主》飾 
*2016年：《EU超時任務》飾 
*2016年：《愛·回家之八時入席》飾
*2016年：《殭》飾   
*2016年：《火線下的江湖大佬》飾 
*2016年：《純熟意外》飾 
*2016年：《一屋老友記》飾
*2016年：《超能老豆》飾
*2016年：《城寨英雄》飾 福壽金手下 
*2016年：《巨輪II》飾
*2016年：《為食神探》飾 
*2016年：《律政強人》飾
*2016年：《巾幗梟雄之諜血長天》飾
*2016年：《來自喵喵星的妳》飾   
*2016年：《流氓皇帝》飾 
*2017年：《財神駕到》飾 
*2017年：《愛·回家之開心速遞》飾 
*2017年：《親親我好媽》飾
*2017年：《迷》飾 
*2017年：《我瞞結婚了》飾 
*未播映：《老表，畢業喇！》飾

### 電視劇（myTVB Super）
*2016年：《性在有情》飾

### 主持節目（無綫電視）
*2011年：功夫新星
*2014年：安樂蝸（J2）
*2015年：食平3D
*2016年：Sunday好戲王

### 舞臺演出
*2000-2006年：深圳安奈兒童裝模特兒表演隊（合約模特兒）（深圳市、東莞市、惠州市、廣州市等地方）
*2003-2006年：深圳跆拳道正道館表演隊（深圳市、東莞市、惠州市、廣州市等地方）
*2004年：香港動漫節演出及比賽（香港會議展覽中心）
*2005年：多元智能教育發展演出（九龍會議展覽中心） 
*2005-2010年：校內參加舞臺演出
*2012年：深圳衛視－年代秀
*2013年：歌星鄭錦昌《輝煌歲月演唱會》表演嘉賓

### 綜藝節目
*陽光藝體能2016（中國）（聯台播放）

## 參考


## 出面網頁
* 
* 
*http://hk.on.cc/hk/bkn/cnt/entertainment/20151021/bkn-20151021020213178-1021_00862_001.html
*http://programme.tvb.com/variety/kungfusupernova/video/133374/120607?page=1
*http://www.ontvb.com/html/2015/new_1021/9383.html
*http://news.qoos.com/容天佑盼與嘉樂再演父子-1968343.html
*http://news.takungpao.com/paper/q/2015/1021/3221375.html
江東區 (寧波)

**江東區**（；寧波話：kaon平 ton平 chiu平）係中華人民共和國浙江省寧波市嘅區。面積33.66km²，人口26.57萬（2010年）。郵編315040。區府駐彩虹北路58號。

## 史
江東地方古代係鄮縣轄地，後來鄮縣改名做鄞縣。因為呢度位於三江口以東，所以嗌做江東。近代寧波開埠之後，呢度嘅**江東鎮**發展成寧波嘅工業重鎮。1951年5月從鄞縣分出部分成立**江東區**，區名出自原先嘅江東鎮。2004年，全區29條行政村全部改爲居委會，係寧波第一個無行政村嘅市轄區。

## 政區
江東區轄8條街道，夾埋有77個社區。
*街道：百丈街道、東勝街道、明樓街道、白鶴街道、東柳街道、東郊街道、福明街道、新明街道

## 攷
*江東區府
江東區

**江東區**（）可以係：
*江東區 (寧波)，中國浙江省寧波市嘅市轄區。
*江東區 (首爾)，韓國首爾轄區。
*江東區 (東京都)，日本東京都轄嘅特別區，屬東京都區部一部分。
江東 (搞清楚)

**江東**（）係中華文化圈常用地名，好多時意思係「河川東岸」或者「流域東部」。有呢啲：
*中國 - 吳語：kaon平 ton平；淮語：jang1 dong1
**江東，長江下游地區，又叫江左，而家習慣叫江南。
*朝鮮半島 - 
**江東六州，高麗同契丹打完仗之後高麗取得嘅女真領地。
**平安南道江東郡
*日本 - 
**東京都區部內隅田川以東嘅部分
**岐阜縣大垣市南部，舊安八郡淺草村、洲本村嘅地方

此外呢三個國家各有一處江東區。

## 睇埋
*江西 (搞清楚)
*江南
*江北
梨木樹邨

**梨木樹邨**（）係香港一條喺荃灣區東部上葵涌嘅公共屋邨。梨木樹邨分做**梨木樹（一）邨**、**梨木樹（二）邨**同埋**梨木樹邨**，三條邨合共有19幢樓，總人口大概有27,400人，按人口計目前係荃灣區最大嘅屋邨，亦係荃灣新市鎮第二大嘅屋邨。

## 史
### 第一代
第一代梨木樹邨分咗做兩期：第一期係第7至14座，第二期係第1至6座。

第7至14座係屬於政府廉租屋，喺1970年11月21號開始慢慢起好，每一座都有4部𨋢，每部𨋢分別只係停地下同埋中、高其中兩層（例如7同埋15樓、11同埋19樓，第10座因為只係有七層高所以無起𨋢）。

第1至6座喺1975年6月1號啟用，第2、3同5座嘅𨋢可以直接去到大部份嘅樓層，第1座只係有十層、第4座只係有七層、而第6座只係有九層同埋隔離第7座相連，所以無起到𨋢。所有單位都有獨立廚房同埋廁所。

### 第二代
由1979年第一季開始，地下鐵路（即係而家嘅港鐵）荃灣綫動工，部分喺荃灣市區內嘅鄉村，有三棟屋村、木棉下村、西樓角村，同埋山邊木屋區需要清拆，將清拆所得到嘅土地用嚟起鐵路。所以香港房屋委員會喺梨木樹邨入面嘅空地，就起咗三座樓，起初叫做第15、16同埋17座，及嚟改叫做榕樹樓、柏樹樓同埋竹樹樓，喺1980年2月12日落成入伙，用嚟安置受影響嘅居民。

去到1985年，葵青同埋荃灣分成兩個區，梨木樹邨咁啱位於和宜合道以西，所以梨木樹邨就屬於荃灣區議會。直至今時今日，好多機構同埋市民仍然誤以為梨木樹邨係屬於葵青區嘅公屋。

### 重建
喺1980年代中期，社會揭發咗公屋結構嘅問題，而梨木樹邨第一期嘅七座樓，雖然唔喺26座問題公屋醜聞名單入面，但係其中第7座同埋第11座嘅結構亦都發現有問題，需要清空兩層（12、13樓）嚟安裝鋼架加以鞏固，以防倒塌。

直至到1990年代中期，香港房屋委員會開始「整體重建計劃」，而梨木樹邨嘅重建工程亦都喺1995年6月展開，將7至第14座分階段逐步清拆，而新起嘅和諧式樓宇喺1998年至2005年8月期間陸續入伙。

第一代嘅舊樓喺1995年6月起逐步清拆，其中最早清拆嘅第7及8座，就喺原址重建成為而家嘅松樹樓同埋葵樹樓，喺1998年8月22日落成。

第13同埋14座原址亦都喺1996年9月開始重建，成為而家嘅楊樹樓、桃樹樓、楓樹樓，喺1999年11月16日起入伙，並且接收咗受到第9座同埋第12座拆重建計劃影響嘅居民，同埋小部分公屋輪候冊人士。

而喺第9至12座原址上面，就喺2002年1月1日重建為榮、翠、樂、健、康樹五座樓宇（梨木樹邨第三、四期），同埋梨木樹商場，由林陳簡建築師有限公司設計，已經喺2005年3月10日落成入伙。

而家，第一代嘅舊樓只係剩低第1至6座，喺邨入面比較高嘅位置。

### 重建之後

## 樓
全條屋邨分咗做梨木樹（一）邨、梨木樹（二）邨同埋梨木樹邨。

### 梨木樹（一）邨

呢一部分嘅屋邨一共有三棟。
*楊樹樓
*桃樹樓
*楓樹樓

### 梨木樹（二）邨

呢一部分嘅屋邨一共有十一棟。
*一至六座
*竹樹樓
*柏樹樓
*榕樹樓
*松樹樓
*葵樹樓

### 梨木樹邨

呢一部分嘅屋邨一共有五棟。
*榮樹樓
*翠樹樓
*康樹樓
*樂樹樓
*健樹樓

### 拆咗
*七至十四座
*舊巴士站同上蓋
*大排檔

## 舖
;第一代嘅梨木樹邨
*第二座：天寶茶餐廳、景泰中醫診所，明泰辦館、家家頌麵包、安祥中西藥行、張月英醫務所、郭任達醫務所
*第四座：南美麵包、永生書局、東尼理髮、金都辦館、源泰辦館、光興行石油氣
*第七座：劉健生醫務所、黃壽雄醫務所、偉昌書局、匯豐銀行、渣打銀行、金城銀行、青春攝影
*第八座：立基幼稚園、小童群益會圖書館
*第九座：南華茶餐廳、良記粥店、榮興隆辦館、李鴻記五金、裕承隆雜貨、枝記辦館、梨木樹酒家（單棟）
*第十座：金城辦館、溫莎麵包、金記五金、新華洗衣舖、順寧藥房
*第十一座：牙科診所、藍塘麵包、文星書局、新祥興電業
*第十二座：國記粥店、金輪茶餐廳、屈榕昆醫務所
*巴士站：特色快餐店、愛麗華酒樓、九巴茶水站、惠康超級市場
*大排檔：復成粉麵專家、一定好粥麵

;而家
*第二座：天寶茶餐廳、景泰中醫診所、日本城、青春攝影、溫莎麵包、裕榮豐雜貨、安祥中西藥行、張月英醫務所、郭任達醫務所、長春社糧善關愛坊
*第四座：業興五金、東尼理髮、恆為、金都辦館、源泰辦館、明記南貨、新祥興電業、樂頤匯、光興行石油氣
*梨木樹商場地下：龍華閣海鮮酒家、零食家族、利豐零食、日本城、卓祺文具、中國銀行（香港）、匯豐銀行（只有自動柜員機）
*梨木樹商場一樓：粵品川、綠園茶餐聽、君豪食軒、四季餐廳、大家樂、波仔、759阿信屋、卡爾文具、豐盛體育用品、萬寧、屈臣氏、惠康超級市場
*街市：越泰軒、南美麵包、任天堂

## 大事件
;可風中學校門女屍案
1982年某日清晨時份，一個清潔工人喺可風中學學校門口外面斜路度，喺一個紅白藍膠袋度發現一具赤裸女屍。警方將案件列為兇殺案處理，重曾經喺電視節目《警訊》懸紅輯兇，到而家兇案重未偵破。

;男童岑浩賢被斬案
2005年8月25日傍晚，7歲男仔岑浩賢喺補習之後由嫲嫲接返屋企途中，喺第5座對出馬路，俾兩個16歲嘅刀手用菜刀狂斬右手，案件轟動全香港。岑浩賢經接駁手術後康復情況理想，佢同屋企人獲房屋署安排搬到區外嘅公屋單位。佢繼母孔敏儀就因為透過前男朋友買兇，而被要坐監12年。

;四貓分屍案
2013年10月5號夜晚9點左右，保安員巡邏經過第三座嘅時候，發現小巷度有四具貓屍，懷疑佢哋係畀人虐殺。

## 參考
廖寶珊紀念書院

**廖寶珊紀念書院**（，）係香港一間政府津貼男女中英文文法中學，喺新界荃灣。廖寶珊紀念書院嘅前身係**創興書院**，係由香港富商先生喺1956年創建。一開始起喺西環屈地街，後嚟搬咗去山道，後尾又搬咗去新界荃灣綠楊新邨，直到而家。廖寶珊個大仔先生等為咗紀念創校人，喺1976年將學校改名做廖寶珊紀念書院，直到而家。

## 史
廖創興銀行創辦人同地產發展商廖寶珊先生，喺1956年創辦咗**創興書院**，校址最初起喺香港島石塘咀屈地街，由廖寶珊先生親自擔任校監。1976年搬去山道新落成嘅獨立校舍，而佢個仔廖烈文先生等為咗紀念廖寶珊先生創辦呢間學校，就將學校改名做**廖寶珊紀念書院**，同時間增設預科班，成為一間學制完整嘅中學。

1980年初，廖氏昆仲成立咗「廖寶珊教育基金有限公司」，重向教育署申請開辦津貼中學，經過咗三年時間嘅策劃，最終獲准喺荃灣開辦一間全新嘅文法男女中學，校名依然叫做**廖寶珊紀念書院**，喺1984年9月正式開學。喺校長陳璋先生嘅帶領之下，為呢間新學校奠定好規模。

1987年秋，陳璋校長離職，由黃兆根先生接任校長，繼續發展學校事務。直到1999年秋，黃兆根校長退休，由鍾國培先生做署任校長，期間重新鋪過學校嘅操場，又增建教員室、多媒體學習中心、語言學習中心、全校鋪設寬頻網絡，同埋安裝咗冷氣系統，令到學校嘅設施更加完善。

2002年秋，由羅靈芝女士接任校長直至而家，期間將手球場附近嘅地方加設咗一個花園，花園入面增設咗安樂椅，畀學生用。2011年，學校喺手球場附近起咗一個魚池，可以畀學生觀賞，令學校休憩設施更加完善。

## 舊生
; 演藝界
* 周潤發：男演員
* 歐陽震華：電視男演員
* 吳若希：女歌手
* 羅彩玲：模特兒、組合「Mi55」成員
* 黎美萱：女藝人
* 麥沛東：男演員

; 體育界
* 丘建威：前、足球評述員

; 政治界
* 葛兆源：荃灣區議會議員

; 醫學界
* 王振群博士：香港中文大學藥理系博士

; 商界
* 尹世全博士：匯豐銀行全球首席顧問培訓師

; 建築界
* ：香港建築師、香港中文大學建築系教授

## 攷
北林

**北林**可以係：
*北京林業大學，喺北京嘅大學，簡稱「北林」。
*北林區，中國黑龍江省綏化市嘅市轄區，個名源自「北圍林子」。
*北林山，日本秋田縣鹿角市嘅山，屬奧羽山脈。
北林區

**北林區**（）係中國黑龍江省綏化嘅市轄區。面積2723km²，人口89.9萬（2012年）。郵編152000。區府駐北二西路。

## 史
*北林地方原先係北方遊牧民族嘅領地，周代以前屬肅慎，戰國時屬貉地，漢代時屬穢地，三國時屬扶餘，晉代屬寇漫汗國，後魏、北齊時屬豆莫婁，隋朝屬靺鞨黑水部，唐代屬黑水部北柵，五代時歸契丹，金代屬女真（會寧府轄），元代係蒙古斡赤斤領地（合蘭府轄），明代受奴兒干都司轄，清代時係索倫部領地（黑龍江將軍呼蘭廳轄）。
*後來闖關東嘅移民來到呢度墾殖，1862年（同治元年）開發成鎮。當時呢度有三處圓形樹林，以泥河爲界，河南叫「南圍林子」，河北叫「腰圍林子」，最北嘅叫「北圍林子」。後來北圍林子發展爲綏化市區，「北林」呢個名就係取自北圍林子（）。
*1885年5月17號（光緒十一年）設理事通判廳，定名爲**綏化廳**。「綏化」（綏讀須，）嘅意思，有兩種解釋：一係出自綏楞閣山（又叫綏林閣山）；二係中文「吉祥安順」嘅意思。
*1887年（光緒十三年）劃分城基，起城牆，開咗四個城門。
*1905年1月29號（光緒三十一年）綏化廳升為**綏化府**。
*1913年1月23號，黑龍江省都督府按各府、廳、州一律改縣嘅規定，綏化府改爲**綏化縣**。
*1946年10月到1947年2月間，綏化縣東部曾經劃出做綏東縣（綏東縣府駐雙河鎮），後來合併。
*1982年12月18號，綏化縣撤換爲**綏化市**（縣級），隸屬綏化地區，撤銷轄下綏化鎮、城郊公社，改設6條街道。
*1999年12月28號，縣級綏化市撤換爲**北林區**，而之前隸屬嘅綏化地區改爲地級綏化市。

## 政區
北林區轄6條街道、12個鎮、6個鄉、2個民族鄉、1個單位
*街道：紫來街道、愛路街道、大有街道、吉泰街道、東興街道、北林街道
*鎮：寶山鎮、綏勝鎮、西長發鎮、永安鎮、太平川鎮、秦家鎮、雙河鎮、三河鎮、四方臺鎮、津河鎮、張維鎮、東津鎮
*鄉：連崗鄉、新華鄉、興福鄉、東富鄉、三井鄉、五營鄉
*民族鄉：紅旗滿族鄉、興和朝鮮族鄉
*單位：綏化局直

## 攷
*北林區府
貪污

**貪污**，係指利用職務權力，侵吞、竊取、騙取其他人嘅財產，或者利用其他手段佔有公共財產或國家嘅行為，屬刑事罪。渠同**腐敗**意思差唔多，亦經常俾人𢲡埋一齊講——**貪污腐敗**或者**貪腐**。

## 貪官
貪官常指參與貪污嘅官員，自中國歷史至今日都大把貪官污吏，近代中國大陸有問題嘅地方官都被人視為**[[土共]]、[[土匪]]、[[土皇帝]]**。

## 事件
* 一馬醜聞、鮋魚級潛水艇抽佣案、納吉阿都拉薩、羅斯瑪·曼梳
* 陳水扁家庭密帳案、林益世、賴素如、顏清標
* 和珅、曹錕
* 中華人民共和國腐敗案件一覽
* 紐約時報報道溫家寶家族財富事件
* 賄賂、腐敗、政治腐敗、竊盜統治
* 騷亂、暴動、遊行
* 聯合國反腐敗公約
* 清官
* 私人企業貪污，就叫做，或者。

## 睇埋
*賄賂
藍月

**藍月**（英文：**Blue Moon**）通常係指同一個月份有第二個望月（滿月），每隔2到3年會出現一次，原因係一個月相循環大約係29.53日，而一年大約有365.25日，換言之一年唔止有12個月相循環，而係有12.37個。多出嚟嘅日子到兩三年後就累積成一個月相循環。
香港一仙銀

**香港一仙銀**係一種以前流通嘅香港貨幣，面額係0.01（百份之一）港元。

香港政府響1863年用青銅第一次整一仙硬幣，一面鑄有當時在位嘅英女皇維多利亞肖像，另一面鑄有面值「香港一仙」、「HONG KONG ONE CENT」同年份。1902年改做英皇愛德華七世肖像。1919年改做英皇佐治五世肖像。1931年面積細咗。1941年改做英皇佐治六世肖像，但因為第二次世界大戰爆發，所以冇發行，之後就冇再做過。
李治廷

**李治廷**（英文：**Aarif Rahman**，），香港男歌手同演員，2009年正式出道，因為拍《歲月神偷》呢套戲而開始多人識。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 出面網頁
* 李治廷 Aarif Rahman « AMusic
*  
* 
* @aarif_964 • Instagram photos and videos

## 參考來源
淆底

**淆底**係粵語俗語，解做緊一件事半路縮沙，唔夠膽繼續做落去，又或者做錯事又唔夠膽認。

淆底唔係俗語，唔係半路縮沙，唔係臨陣退縮。淆底來由係崤底之戰。崤底係乞降。 

中國哲學書電子化計劃 史書 -> 後漢書 -> 紀 -> 光武帝紀上 -> 86 

馮異與赤眉戰於崤底，大破之，餘眾南向宜陽，帝自將征之。己亥，幸宜陽。甲辰，親勒六軍，大陳戎馬，大司馬吳漢精卒當前，中軍次之，驍騎、武衛分陳左右。赤眉望見震怖，遣使乞降。...
萬安

**萬安**（）係中華人民共和國江西吉安嘅縣，面積2051平方公里，轄9鎮7鄉1墾殖場，總人口大約有30萬人。
網中人

《**網中人**》（英文：**The Good, The Bad And The Ugly**）係香港電視廣播有限公司製作嘅時裝長篇電視劇，響1979年9月1號首播，一共80集，監製李添勝，編劇王晶，由周潤發同鄭裕玲主演。
洛他·馬臺斯

（，；），香港傳媒簡譯成**馬圖斯**，係德國退役足球員，1990年帶過德國國家足球隊贏FIFA世界盃，重評選咗嗰年嘅「歐洲足球先生」同「德國足球先生」，1991年評選為頭一位「世界足球先生」。

## 註

## 出面網頁
* 
* 
*
河牀

**河牀**，江河溪涌渠等流水道嘅底，方便起見叫河。佢嘅邊界為河岸。山上水流成溪谷河谷，流水急沖擦谷底，撞出泥石。平原則相反，泥石沉積河牀，一旦淺窄就會改道。河牀喺水底，然而河乾，就會露出來。又或者江河改道，舊道或會乾涸，因而曝露。

## 睇埋
*海牀
聯合車站 (多倫多)

**聯合車站**（英文：**Union Station**；法文：**Gare Union**）係加拿大安大略省多倫多最重要、亦都係最繁忙嘅交通樞紐，位於多倫多 Front Street West，界乎卑街同約克街（York Street）之間，狹義上指火車站大樓；呢座大樓嘅業權屬於多倫多市政府，但係車廠同鐵路就屬於省級嘅都市聯通，大樓同附近嘅鐵路設施喺1975年被列為加拿大國家歷史遺蹟，建築風格係布雜藝術嘅大樓本身喺1989年亦被列為係文物嘅火車站。

廣義上，喺粵語同英文，聯合車站除咗火車站大樓之外，亦都包括東面嘅巴士總站（卑街對面，要過橋）、北面嘅地下鐵站同西面嘅聯合車站機場列車新翼，呢四個車站都係 Union Station（地鐵站同巴士站法文唔同名），當地中文傳媒亦都統稱做聯合車站，大樓入面嘅車站地圖亦都包括哂呢四部分同地面嘅約克街長廊（York Street Promenade）。

## 交通
### 火車
狹義嘅聯合車站（火車站大樓）提供嘅客運服務包括：
* 都市聯通嘅  火車（通勤火車），連接多倫多市邊緣以至 GTHA 區內其他地方
* Ontario Northland 嘅火車，連接安省北部
* 加拿大維亞鐵路（VIA Rail Canada）嘅火車，連接 GTHA 以外，加拿大國內其他地方
* 美國國家鐵路客運集團（Amtrak）嘅火車，連接美國

如果計埋機場列車大樓，提供嘅服務亦都包括：
* 都市聯通嘅機場快線（ Express），連接多倫多皮爾遜國際機場 

由於要同時服務多倫多－溫莎同多倫多－滿地可伊兩條加拿大最繁忙嘅走廊，聯合車站每日服務嘅乘客超過25萬人次。

### 地下鐵、輕鐵、巴士
廣義嘅聯合車站，地下鐵站部份提供嘅客運服務包括：
* 多倫多地下鐵1號線，服務範圍包括多倫多本市同北便嘅旺市
* 多倫多公車局嘅湖濱輕鐵線嘅509號街車（國家展覽場）同510號街車（士巴丹拿地鐵站）

巴士總站部份提供嘅客運服務包括：
* 都市聯通嘅 GO 巴士，連接多倫多市邊緣以至 GTHA 區內其他地方

附近街線包括：
* 多倫多公車局巴士19號（卑街）、72號（Pape 地鐵站）、97號（央街）同121號（Esplanade-River）

## 公共藝術
喺聯合車站範圍內裝置咗幾件公共藝術：

1985年，火車站大樓啟用58年之後，首次亮相裝咗喺大樓北正面正門方向嘅雕塑，呢件作品係由意大利藝術家 Francesco Perilli 創作，叫《Monument to Multiculturalism》。呢件其實係複數性作品（artist’s multiple），喺世界其他地方仲有四件。

2015年，地鐵站新月台啟用嘅時候，首次亮相裝咗喺月台中央170米長嘅玻璃畫，由安省美術設計大學嘅 Stuart Reid 教授創作，叫《zones of immersion》，畫中嘅係畫家筆下嘅乘客，係但係有啲乘客覺得件作品唔開心。

2021年，喺重建後嘅巴士總站入面首次亮相多倫多藝術家 Anna Passakas 同 Radoslaw Kudlinski 共同創作嘅壁畫。

## 參考
聖方濟愛德小學

**聖方濟愛德小學**（）係香港一間天主教資助男女小學，響九龍深水埗石硤尾偉智街7號，辦學團體係天主教香港教區。同長沙灣天主教英文中學有聯繫。

## 校史
聖方濟愛德小學喺1962年創校，嗰時校名係**聖方濟各英文小學下午中文部**，同聖方濟各英文小學共用石硤尾街58號嘅校舍。後來改名為聖方濟愛德小學，由一間以中文為主要教學語言嘅小學改以中英文作主要教學語言嘅小學。1999年9月聖方濟愛德小學搬去石硤尾南昌街221號，同時由半日制改為全日制。2010年11月再搬到偉智街7號現址。

## 出名舊生
*森美：香港搞笑藝人同演員
*陸詩韻：香港藝人同演員
*陳卓賢：香港藝人同歌手
*蘇嘉諾：香港青華排球隊嘅主攻、香港女子成年排球代表隊訓練員
*陳珍妮：前新聞主播
*張志明：無線監製

## 出面網頁
*聖方濟愛德小學校網
極危

**極危**係瀕危指標第三高嘅級別，野生種群面臨絕種嘅機會率非常高，好過野外絕種、差過瀕危。

## 出面網頁
* 國際自然保護聯盟嘅極危物種一覽
凸透鏡

**凸透鏡**係種常見嘅透鏡，中間厚、側邊薄，其中一面或者兩面都凸出嚟，原理係將一堆光線聚焦。

## 睇埋
*凹透鏡
防火帶

**防火帶**（）又叫**防火道**（），係郊野入面用嚟阻隔山火蔓延嘅地帶，好多時都係一條路。

類:防火
1896年奧林匹克運動會

**1896年奧林匹克運動會**，係自羅馬帝國響393年廢除古代奧運會之後嘅頭一屆現代奧林匹克運動會，響1896年4月3號到4月15號期間響希臘雅典搞。

## 背景
1894年6月23號，喺法國教育家顧拜旦男爵嘅倡導之下，國際奧委會喺Paris正式成立，重確定由希臘首都雅典搞第一屆現代奧運會。當時希臘並冇太多嘅搞呢類運動會嘅經驗，重一度遇上財政困難，但係雅典奧組委重係按時做好咗各項準備工作，因此呢次運動會基本上被認為好成功。

即使當時嘅運動員水平同今日冇得比，但喺當時舉辦咁大規模嘅國際性體育運動賽事，就係人類有史以嚟嘅頭一次。呢屆奧運會响彭拿典奈高體育場舉辦，係唯一喺19000年前用緊嘅奧林匹克運動場，當時人頭湧湧。奧運會完咗之後，顧拜旦男爵同埋國際奧委會得到咗希臘國王佐治十一世嘅建議，希望繼續喺雅典搞之後嘅奧運會。但係1900年奧林匹克運動會已經確定响法國巴黎舉行，直到108年後嘅2004年夏季奧林匹克運動會，奧運會先至返嚟希臘。

呢屆奧運會一共有14個國家參賽，包括希臘、澳洲、奧地利、匈牙利、保加利亞、智利、丹麥、法國、德國、英國、意大利、瑞典、瑞士、美國。
遠東共和國

**遠東共和國**，又叫**極東共和國**，係1920年到1922年短暫存在過嘅國，領土主要係外滿洲一帶，係由蘇聯背後控制嘅扯線公仔國，立國目的係對抗一戰協約國（主要係日本）對西伯利亞嘅干涉。
遠東 (搞清楚)

**遠東**除咗係地理概念之外，重可以係： 
*遠東集團：臺灣嘅公司集團
*遠東共和國：短暫存在過嘅國
*遠東牌：東莞嘅電器產品公司，喺1980年代初開始出電器產品而出名。
*遠東航空：臺灣嘅航空公司。
嘉諾撒培德學校

**嘉諾撒培德學校**（）係香港一間天主教資助女子小學，響香港島香港仔香港仔大道180號，1897年創校，辦學團體係嘉諾撒仁愛女修會。

創校嗰陣呢間學校係招收男女學生，1957年校舍擴建嘅同時改做女子小學。

## 關連學校
*嘉諾撒培德書院

## 拎
*
燕豪芬

**燕豪芬**（；，音標：[ˈɛi̯nt.ˌɦoː.və(n)]）係荷蘭南部北布拉邦省嘅城市，係個自治市。呢個市有唔同嘅譯名，港澳譯做**燕豪芬**，臺灣譯做**恩荷芬**，中國大陸譯做**埃因霍溫**。呢個城市嘅位置曾經係Dommel河同Gender河交匯嘅地方，二戰之後Gender河截斷咗，而家得返Dommel河流過市區。

燕豪芬週邊嘅城市、市鎮有Son en Breugel、Nuenen、Geldrop-Mierlo、Heeze-Leende、Waalre、Veldhoven、Eersel、Oirschot、Best。人口22萬，作為都會區（連埋Helmond）人口過72萬。係荷蘭第五大城市。

## 史
「燕豪芬」個名（Eindhoven）係合字，拆出來係eind同hove，「eind」嘅意思係「後、尾」（實質上呢個語彙嘅英文形式係end），hove（又字hoeve）係指「14公頃嘅地」。eind係常用地名、街名前後綴；hove係包地，比如畀啲租金地主，以包地方式租落來噉。而家對呢個地名嘅理解係「Woensel最後包租嘅地」（Woensel係燕豪芬舊時一條村名。）

1232年，布拉邦公爵亨利一世授予呢度城市權。當時燕豪芬先啱啱起咗無耐，係個鎮，得170戶人，鎮之外有處碉樓。佢之所以會發展起身係因為佢位於荷蘭同Liège嘅貿易綫度。1388年起咗城牆，1413年到1420年發展成城市。1486年畀Guelders國侵略、焚城。1502年重建返城市，1543年又受劫掠，原因係城市財政麻麻，防禦工事做唔來。1554年全城火燭，75%嘅城區焚毀，後來喺1560年威廉一世幫手起返城市。

喺1568年到1648年八十年戰爭期間，荷蘭同西班牙打來打去，燕豪芬亦都喺兩國之間幾度易手，最終1583年燕豪芬之圍中畀西班牙完全毀壞。之後1629年燕豪芬加入荷蘭共和國。後來燕豪芬喺法國控制期間又畀法國勢力破壞，喺19世紀工業革命之前，燕豪芬已經衰落成鎮仔。

工業革命之後，公路、鐵路、運河等交通狀況一下子改善咗，城市復興。1891年飛利浦喺燕豪芬開張，一個世紀以來一直係飛利浦電子研究、發展設施嘅基地。20世紀初汽車產業興起，DAF喺度創業，慢慢噉由煙草、紡織產業轉型爲電機產業。二戰期間令燕豪芬損失咗好多文物建築，戰後又復興。燕豪芬至今係歐洲領先科技中心之一，喺科技領域排第一。

## 政區
燕豪芬轄有呢啲政區：
# Centrum
# Woensel-Noord
# Woensel-Zuid
# Tongelre
# Stratum
# Gestel
# Strijp

## 睇埋
*PSV燕豪芬
五色竹籤

**五色竹籤**，又叫**挑竹籤**，係舊時細路玩嘅嘢，用到一扎竹籤（雖然個名叫「五色」，但竹籤有冇顏色都冇乜所謂）去玩。

## 玩法
將一扎竹籤放落檯面，然後玩家輪流拎走一枝竹籤，但唔可以郁到其他竹籤，如果唔係就輪到下一位玩家拎，直到所有竹籤拎走晒，拎得最多為之贏。
花繩

**花繩**係舊時細路玩嘅嘢，用一條繩就玩到，有時亦可以用橡筋替代。

## 玩法
將條繩套落兩隻手嘅手指頭，然後翹出各種花樣。如果條繩夠長，可以兩個人四隻手玩四手花繩。

## 趣聞
日本漫畫《叮噹》入面位大雄，係花繩高手。
毽

**毽**係舊時細路玩嘅嘢，外形類似羽毛球個波咁。

## 玩法
玩家要用腳不停將個毽踢起，唔好畀佢跌落地，可以一個人自己玩，或者多個人一齊玩都得。

## 睇埋
*足球
東南西北

**東南西北**係一種摺紙，正方紙摺來玩，尤其細路。唔同地方有唔同叫法，又有唔同玩法。好似英國就占卜咁玩，叫**紙占卜**。德國叫佢**天堂地獄**。歐洲又有啲鹽格，或者胡椒樽。亦有啲叫佢**捉蟲**。日本以法文叫鑊，又或以西班牙文叫煲𧘹。

香港玩法，叫佢東南西北，四面寫上東南西北四字。入面寫有八句字，可以係任何指令，由寫嗰位自由發揮。

## 摺法

File:Fortuneteller mgx5of12.svg|四角對摺三角兩次，摺出對交叉線。
File:Fortuneteller mgx6of12.svg|四角向中心摺。
File:Fortuneteller mgx7of12.svg|摺成細正方。
File:Fortuneteller mgx8of12.svg|反向背面。
File:Fortuneteller mgx9of12.svg|再四角向中心摺。
File:Fortuneteller mgx10of12.svg|摺成再細正方。
File:Fortuneteller mgx11of12.svg|對面摺，勾出四瓣。
File:Fortuneteller mgx12of12.svg|完成


## 史

估計出自歐洲，然而唔能確定。十二世紀星占有類似線圖，但唔肯定喺咪要摺。

## 玩法
主持將「東南西北」套落隻手度，其他玩家輪流揀方位同開閂幾多下，主持郁完個「東南西北」後，玩家就要跟住顯示嘅指令去做。

## 攷
抓子

**抓子**（），又叫**食子**、**抓豆袋**，係舊時細路玩嘅嘢，用到幾個裝著豆嘅布袋仔去玩，或者隨手執起啲石仔玩都得。

## 玩法
玩家放幾個豆袋落地，執起其中一個拋上天，跌落地之前要再執起多一個拋上天，如此類推。
馬卡龍

**馬卡龍**（法文：**macaron**），又叫做**法式小圓餅**，係一種用蛋白、杏仁粉、白砂糖同糖霜做嘅法式甜品，通常響兩塊餅乾之間夾住尐生果醬或者奶油。佢嘅由來可以追溯到19世紀嘅蛋白杏仁餅，係法國西部維埃納省嘅嘢食，呢種甜品出爐之後，係一個圓形細細隻甜點，有豐富嘅口感。

## 歷史
馬卡龍最早出現響意大利嘅修道院，當時有個修女製作呢種由杏仁粉整成嘅甜嘢食，所以又叫做修女嘅馬卡龍，直到1533年先帶到去法國。

巴黎嘅糕點師傅 Pierre Hermé 發明咗一種新嘅馬卡龍，用三文治嘅夾法將餡夾喺兩個蓋中間，成為新嘅細圓餅。

## 今日
家陣有好多烹飪書籍提供馬卡龍嘅食譜。不過，道地嘅馬卡龍繁複多變嘅顏色、款式、同埋口味，至今都好受顧客歡迎。

Pierre Hermé 將2006年3月20號定為「馬卡龍日」（Jour du Macaron），唔單止全店其他種類嘅甜點暫時落架，重會推出依家唔再製作嘅口味，並且特別邀請當地罕見疾病總會合作，畀顧客隨便揀免費嘅馬卡龍，任得客人自己捐幾多。

## 類似嘅嘢食

喺臺灣有類似馬卡龍嘅糕點，叫做臺式馬卡龍，口感比較鬆軟，又無咁甜，但係製作方式同馬卡龍完全唔一樣。

## 參考
萬山

**萬山**可以係：
*萬山 (廣東)，喺九洲洋及以南一堆島。
*萬山鎮，幾處。
*萬山區，中國貴州銅仁嘅區，舊時係特區。
*萬山海洋開發試驗區，中國廣東珠海嘅管理區。
陳念君

**陳念君**（，）係香港女演員，係香港無綫電視前合約女藝員。

## 簡介
陳念君喺2001年畢業於第15期無綫電視藝員訓練班，同期畢業嘅學員有章志文、夏竹欣、殷櫻。早期飾演角色主要係跑龍套，佢喺2003年參演無綫電視劇《洗冤錄II》飾演小桃同2011年飾演《法證先鋒III》嘅馮曉靜都好多人知。2011年底爲照顧屋企而暫時離開無綫，直到2013年重返無綫接拍劇集《熟男有惑》客串演棄嬰母親吳愛芷重新令觀衆留意。

## 感情
陳念君2004年同無綫電視嘅演員章志文結咗婚，2009年兩人生咗一個仔章皓謙（Micah）。

## 出演作品
### 電視劇（無綫電視）
#### 2000年
*男親女愛 飾 法庭文員（第12集）

#### 2001年
*尋秦記 飾 新聞報導員

#### 2002年
*無頭東宮 飾 喜　嫂
*烈火雄心II 飾 叉燒母（第7集）、似琳女子（第17集）

#### 2003年
*洗冤錄II 飾 小　桃（第3-5、7-8、15-17集）
*皆大歡喜
*衛斯理 飾 護　士
*金牌冰人 飾 女扒手
*衝上雲霄 飾 飛揚航空職員（第6、9、16、19-21、23、31-33集）、接待員（第15集）

#### 2004年
*翡翠戀曲 飾 珠寶展賓客
*金枝慾孽 飾 宮　女
*天涯俠醫 飾 黃　太

#### 2005年
*我師傅係黃飛鴻 飾 村　婦
*甜孫爺爺 飾 店　員
*御用閒人 飾 容貴妃
*學警雄心 飾 Nicole
*老婆大人 飾 女　子
*情迷黑森林 飾 護　士
*妙手仁心III 飾 Gigina
*酒店風雲 飾 少　婦、天氣小姐
*肝膽崑崙 飾 街　婦

#### 2006年
*施公奇案 飾 阿　君
*天幕下的戀人 飾 Zoe
*飛短留長父子兵 飾 花店老闆
*刑事情報科 飾 催眠師
*鳳凰四重奏 飾 路　人
*肥田囍事 飾 空　姐

#### 2007年
*同事三分親 飾 孕　婦（第4集）、伍　仁（年青）（第272集）
*學警出更 飾 孤兒院社工
*歲月風雲 飾 婦科醫生
*爸爸閉翳 飾 Jenny
*鐵咀銀牙 飾 銀　鈴
*兩妻時代 飾 女徵婚者

#### 2008年
*野蠻奶奶大戰戈師奶 飾 秘　書
*金石良緣 飾 記　者
*古靈精探 飾 珠　珠
*原來愛上賊 飾 記　者
*師奶股神 飾 Nancy
*甜言蜜語 飾 Lily
*疑情別戀 飾 杜　太
*當狗愛上貓 飾 Miki
*法證先鋒II 飾 冼醫生
*少年四大名捕 飾 鄧大嫂
*珠光寶氣 飾 Sally

#### 2009年
*烈火雄心3 飾 新聞報道員
*ID精英 飾 朋　友
*畢打自己人 飾 陳姑娘（第172集）

#### 2010年
*女王辦公室 飾 凌笑淇母親
*讀心神探 飾 凌綽姿
*談情說案 飾 Miss Lee

#### 2011年
*你們我們他們 飾 Iris
*誰家灶頭無煙火 飾 知　客
*真相 飾 譚　太（第17集）
*法證先鋒III 飾 馮曉靜

#### 2012年
*飛虎 飾 趙婉曼

#### 2013年
*熟男有惑 飾 吳愛芷
*My盛Lady 飾 剩　女

#### 2014年
*新抱喜相逢 飾 梁婉琴
*愛·回家 飾 老師、吳姑娘（第471、614集）
*叛逃 飾 醫生（第9-10集）
*忠奸人 飾 陳姑娘
*載得有情人 飾 方綺琴
*我們的天空 飾 朱师奶
*名門暗戰 飾 護士
*飛虎II 飾 妓女（第7集）

### 電影
*2003年：伴我驕陽 飾 秘　書
*2004年：冥約 飾 醫　生

## 參與節目
### 2013年
*都市閒情（第374、442集）

## 攷

類:前無綫電視女藝員
東區 (福岡市)

**東區**（）係日本福岡市7個區之一。

東區地方舊時喺獨立於福岡市（福岡市喺1889年4月1號成立）之外嘅郡。家下東區係相對福岡市中心嘅住宅區，啲人住喺呢度，返工去市中心，所以東區係福岡人口最多嘅區。家下東區變化顯著，有好多工程搞緊，比如Island City同香椎操車場跡地再開發。

## 地理
從地圖上望，東區嘅方位實質上係福岡市嘅北部、東北部，不過福岡市民一般話佢係「東面」。喺佢嘅博多灣沿岸地方有向西延伸9公里嘅沙洲，嗌做「海之中道」（），佢係連島沙洲，連住嘅係志賀島。東區地方三面都臨博多灣。

東區南面係博多區、志免町、粕屋町，東面係久山町，北面係新宮町。區嘅南部有多多良川、宇美川流過，東面同新宮町、久山町接界嘅地方有海拔200到300米左右嘅山。

## 史
鎌倉時代末期豐後大友氏一族喺呢度築立花山城。南北朝時代，建武三年（1336年）南北朝之間爭九州，足利尊氏同菊池氏喺度打咗場多多良濱之戰。安土桃山時代，天正十四年（1587年）東區地方嘅名島城原本係小早川隆景嘅領堡，關原之戰後，小早川氏（佢嘅養仔小早川秀秋因戰功畀德川幕府加封兼改封）嘅領堡搬咗去備前岡山城，而黑田長政入主呢度，立花山城、名島城作爲廢城，佢哋啲石牆、塔搦去整福岡城。

東區地方原本分屬2郡共計7町，分別係筑紫郡嘅堅粕町（部分）同千代町（部分）、糟屋郡嘅箱崎町、香椎町、多多良町、和白町、志賀町。呢啲町編入曬福岡市後，1972年4月1號福岡市升爲政令指定都市，同時劃呢啲地方成立東區。

## 教育
*九州大學

## 交通
### 鐵道
*九州旅客鐵道
**鹿兒島本綫
**香椎綫
*福岡市交通局
**箱崎綫
*西日本鐵道
**西鐵貝塚綫
### 公路
*九州自動車道
*福岡高速道路
*國道3號
*國道201號
*國道495號

## 攷

*福岡市政府網站可搵東區資訊（日文）
李若彤

**李若彤**（；，），真名「**李惠嫻**」，係香港女演員。主演過《神雕俠侶》、《天龍八部》、《楊門女將》、《秋香》、《武當》、《大宋驚世傳奇》、《女人俱樂部》等等多部影視作品，其中佢喺《神雕俠侶》裏面飾演嘅小龍女最廣為人知。佢喺電視劇裏演過各種類型嘅角色，如驍勇善戰嘅巾幗英雄楊八妹，古靈精怪嘅個性小姐秋香，柔情似水嘅名門千金沈蓉，俠肝義膽嘅武林高手雪鷹，外秀內惡嘅後宮娘娘劉妃等等。作品中佢以各種造型出現，其中電視劇《武當》裏面沈蓉呢個角色開前期造型被一啲影迷視為佢古裝扮相嘅視覺巔峰。

## 生平
李若彤原名「**李惠嫻**」，喺香港出世，係新界原居民，生長喺一個大家庭，佢喺十兄弟姊妹之中排第七。

2009年，李若彤爸爸因為中風過咗身，李若彤大受打擊。

## 主要作品
所列年代係拍攝年代。

### 電影
*1990年：《浪漫殺手自由人》，同任達華、王祖賢等合演。客串王祖賢所演角色嘅同學
*1992年：《妖獸都市》，同黎明、張學友、李嘉欣等合演。飾演紫羅。（由徐克監製）
*1993年：《火燒紅蓮寺》，同季天笙等合演。飾豆豆（由徐克監製，林嶺東導演）
*1993年：《飛虎雄心》，同王敏德、容錦昌、陳慧儀、陳國邦等合演。飾阿May
*1994年：《青春火花》，同爾東昇等合演。飾蘇柔美
*1994年：《鬼迷心竅》，同任達華、黃秋生、李婉華等合演。飾菲菲
*1994年：《一個平凡的星期天》，與張國強、劉千愉、李小彤等合演。飾方依琳
*1994年：《小醉拳》，與劉錫明、季天笙等合演。飾欣宜
*1994年：《無味神探》，同劉青雲等合演。飾阿海的妻子
*1995年：《浪漫風暴》，同郭富城、洪金寶、唐文龍合演。飾陳劍華（Gloria Chan）
*1995年：《摯愛情緣》，同爾東昇等合演。飾劉向晴
*1995年：《大內密探零零發》，同周星馳、劉嘉玲等合演。呢套劇曾經喺大陸公映。飾琴操
*1996年：《洪興仔之江湖大風暴》，同梁朝偉、陳小春等合演。飾阿彤
*1997年：《戰狼傳說》，同甄子丹、梁漢文、黃子華等合演。飾惠怡
*1997年：《兩個只能活一個》，同金城武等合演。飾卡雯
*1997年：《十萬火急》，同劉青雲合演。飾Annie Chan（有一場親身由六樓跳下嘅戲，以消防員為題材）
*1997年：《一個字頭的誕生》，同劉青雲、吳鎮宇合演。飾黃阿狗的女友
*1997年：《最後判決》，同劉青雲等合演。飾喬紅
*1997年：《G4特工》，同張智霖、黃秋生、陳法容等合演。飾Kelly
*1998年：《迎頭痛擊》，同尚格雲頓等合演。飾Ling Ho
*2004年：《青花》，同楊子等合演。分飾三角（元代青花、清代青花、現代青花）

### 電視劇
所列年代係拍攝年代。
*1994年：《廉政行動1994》，同張國強、陳啟泰、劉松仁、林保怡、郭晉安、曾華倩等合演。客串美寶（Mabel）
*1995年：《神雕俠侶》，同古天樂、李綺紅、張可頤等合演。飾小龍女
*1996年：《天龍八部》，同黃日華、陳浩民、張國強、樊少皇等合演。分飾三角王語嫣、王夫人阿蘿、神仙姐姐齊禦風
*1999年：《緣來一家人》，同胡兵、周迅、陳龍、林志豪等合演。飾蔡嘉
*2000年：《奇人奇案》，同耿樂、嚴寬、鄭則仕、鄭國霖等合演。飾許如儂
*2001年：《楊門女將》，同李綺虹、鄭佩佩、寧靜、連凱、童愛玲、林明倫、孫莉、王渝文、郭晉安、張智堯、戴春榮等合演。飾楊八妹
*2001年：《秋香》，同耿樂、趙亮、戴春榮、李明啟等合演。飾秋香
*2003年：《歸途如虹》，同王斑、曾黎等合演。飾林嘉儀
*2003年：《武當》，同焦恩俊、嚴寬、張茜等合演。一人二角雙胞胎姐妹：家姐沈蓉同妹妹雪鷹
*2004年：《大宋驚世傳奇》，同曾志偉、郭達、尤勇等合演。飾劉妃
*2013年：《女人俱樂部》，同吳啟華、李麗珍、陳慧珊、江欣燕、袁潔瑩、葉蘊儀、張慧儀等合演，曾志偉監製。飾巫小詩

### MTV作品
所列年代係拍攝年代
*1994年：《我等到花兒也謝了》，同張學友合演
*1994年：《我的真心獻給你》，同黎明合演
*1995年：《戀愛中》，同郭富城合演

### 演唱作品
*1995年：《星光熠熠耀保良》慈善演出會上同劉德華合唱《相約到永久》

## 參考
陳展鵬

**陳展鵬**（，），花名「**煎𨭌**」（音近粤語嘅俚語「煎pan」，即「平底鑊」），香港男演員同歌手，鄉下福建廈門，依家係香港無綫電視經理人合約男藝員。佢老婆係無綫藝員單文柔。

陳展鵬喺《萬千星輝頒獎典禮2015》憑《張保仔》攞到「最受歡迎電視男角色」獎，喺《萬千星輝頒獎典禮2016》憑《城寨英雄》攞到「最佳男主角」獎。

## 演出作品
### 電視劇（[[無綫電視]]）

### 電視劇（[[亞洲電視]]）

### 電視劇（其他）
* 警網雄風
* 中港奇案系列
* I.T.檔案之天眼
* 新楚留香 飾 溫良玉
* 廉政狙擊 飾

## 參考

## 出面網頁
* 
* 
* 
* 陳展鵬國際官方網站-好鵬友大本營 Ruco Chan Official Fan Club 主頁
* 
* 
* 

类:香港電視男演員
瀏陽

**瀏陽**（瀏讀劉，）係中華人民共和國湖南省長沙市嘅縣級市。面積5007.75km²，人口143萬（2013年）。郵編4103XX，電話區號0731-。

## 史
*瀏陽地方，漢初時係臨湘縣轄地。
*東漢建安十四年（209年）設**劉陽縣**。縣名嘅意思係「劉水之北」（後來**劉**改成瀏。）縣嘅歷史1800年左右。
*南朝劉宋時，因為同皇室個姓同字，就喺個「劉」字加三滴水做「瀏」，改名**瀏陽縣**。
*隋朝大業三年到唐景龍二年（708年）間瀏陽併入長沙縣，後來恢復。
*元朝元貞元年（1295年），昇做**瀏陽州**，期間治所由淮川搬去居陵，明代洪武二年（1369年）恢復爲縣，搬返治所。
*1993年1月16號，瀏陽縣昇爲**瀏陽市**。

## 政區
瀏陽轄4條街道、27個鎮、6個鄉。
*街道：淮川街道、集里街道、荷花街道、關口街道
*鎮：社港鎮、官渡鎮、張坊鎮、達滸鎮、沿溪鎮、古港鎮、永和鎮、大瑤鎮、金鋼鎮、文家市鎮、太平橋鎮、棖沖鎮、鎮頭鎮、普跡鎮、永安鎮、北盛鎮、龍伏鎮、澄潭江鎮、中和鎮、柏加鎮、洞陽鎮、大圍山鎮、沙市鎮、淳口鎮、高坪鎮、三口鎮、官橋鎮
*鄉：小河鄉、七寶山鄉、溪江鄉、楊花鄉、葛家鄉、蕉溪鄉

## 攷
*瀏陽市府
微積分基本定理

一元函數微積分裡面，**微積分基本定理**建立起積分同微分嘅關係。

定理第一部分表明咗不定積分係微分嘅相反運算。

定理第二部分講咗定積分可以用其中一個不定積分去計算。

## 內容

### 第一個部分
假設f(x)係函數，喺[a,b]上有定義。

:F(x) = \int_a^x f(t)\, dt\,　　 x \in [a,b]

噉F(x)可以微分，而且F'(x)=f(x)。

## 喺向量微積分嘅拓展
喺向量微積分裏面，梯度定理就係微積分基本定理嘅歸納同拓展。
釋廣德

**釋廣德**法師（，）係一名越南大乘佛教僧人。1963年6月11號，佢響西貢嘅十字路口用汽油引火自焚。佢嘅自焚場面被一名《紐約時報》記者影低曬。

釋廣德自焚係為咗抗議南越政府領袖吳廷琰嘅迫害佛教徒政策。佢自焚嘅相廣泛流傳，呢個《紐約時報》記者就呢張特別嘅相贏咗普立茲獎。釋廣德法師死咗之後，屍體進行咗兩度火化。

## 出面網頁
笑死

**笑死**係一種罕見嘅死因，通常係由一陣大笑引起嘅心臟驟停或者窒息所引致嘅。自古希臘時代到依家都有笑死嘅案例紀錄。笑死嘅別稱「致命嘅歡鬧」（fatal hilarity），響1956年首次被使用。

## 病理生理
大笑不停可以引致心臟驟停或者窒息。笑都可以引致收縮乏力、虛脫同昏厥，重會導致創傷。因笑昏厥可以係因為下丘腦局灶性病變所引致。因笑昏厥亦都會影響小腦。

笑可以係一種病。橋腦或者延髓嘅梗塞可以引致病人大笑，之後死去。以呢種方式死亡嘅病者可能被誤以為係笑死。

## 歷史上嘅笑死案例
歷史上曾經有少量嘅笑死案例，響近代，笑死嘅人主要都係因笑引致嘅心臟衰竭或窒息而死。
*公元前5世紀嘅古希臘畫家宙克西斯：佢響畫一個滑稽嘅老女人嗰陣笑死。
*文藝復興時期意大利作家彼得羅·阿雷蒂諾：佢響1556年因為笑唔停口，窒息而死。
*蘇格蘭作家同翻譯湯馬斯·厄克特：佢響1660年聽聞查理斯二世登基之後笑死。

## 參考


## 睇埋
* 庫魯病
廖麗麗

**廖麗麗**（英文名：**Lily Liew**，）係香港女演員，籍貫中國上海，無綫電視部頭合約女藝員，佢擅長飾演帶點鄉音嘅三姑六婆同闊太。亦擅長社交舞，曾經喺《皆大歡喜》同其他劇集中有跳舞演出。《刑事偵緝檔案III》入面嘅鄭小姐同《酒店風雲》嘅菜婆比較受觀眾留意。

## 電視劇（無綫電視）

## 電視電影 ([[無綫電視]])
### [[2003年]]
*咫尺疑魂 飾 頸鏈售貨員

### [[2004年]]
*冥約 飾 王太太
*紅杏劫 飾 謙新秘書

## [[電影]]
### [[1988年]]
*刑警本色 飾 軍裝

### [[1991年]]
*雙鐲 飾

### [[1993年]]-[[1994年]]
*愛到盡頭 飾 
*無盡的欲 飾 梁穎好

## 攷
曾建怡

**曾建怡**（，）係香港女演員，2009年開始做全職模特兒，亦係自由身演員，拍過舞台劇、電視劇同電影，同埋參加過2012年度香港小姐競選。

## 演出作品
### 舞台劇

### 電視劇（[[無綫電視]]）

### 電視劇（[[香港電台]]）
*2011年　單元劇 《》 第九集 飾 Miss Wong 
*2011年　單元劇《廉政行動2011》 第一集 飾 調查主任 黃佩珊Mable Wong

### 電視節目（[[無綫電視]]）
* 翡翠台 《》（2013年6月12號）主持
*《安樂蝸》演出
*《》演出

### 電影



### 廣告
#### 電視廣告
*2009年　幸福傷風藥廣告
*2009年　政府防火廣告
*2009年　政府醉酒駕駛廣告
*2010年　富通保險棟篤講您知 
*2010年　粉紅革命 2010 - 及早解危機
*2010年　獅王適齒美長柄牙縫刷
*2011年　Englishtown電視廣告-倒模篇 飾 學員
*2011年　康宏廣告 飾 空中小姐
*2011年　政府廣告'Refrain from flying sky lanterns'
*2011年　九倉商業寬頻廣告
*2011年　周大福 2011 真誠．永恆 廣告 飾伴娘
*2011年　思高 即棄廁所刷
*2012年　Nikon x 萬成/永成 電視廣告 2012
*2012年　地捫巴西莓藍莓汁
*2012年　Panasonic IH電磁爐
*2012年　AXE洗潔精
*2012年　DBS 星展理財智囊 飾 主持（共十個故事）
*2013年　康業信貸快遞 10分鐘電視特輯：「微電影：房子」

#### 平面廣告
*2010年　香港珠海學院
*2010年　Citi Bank 
*2010年　富通保險
*2011年　法國巴黎投資
*2011年　Apple store（只限國際金融中心商場店）
*2011年　香港珠海學院
*2012年　地捫巴西莓藍莓汁

#### 宣傳短片
*2010年　屈臣氏road show健康瘦身推介主持
*2010年　Road Show Epson Printer 
*2011年　政府短片-日常林木護理 飾 媽媽
*2011年　仁愛堂長者愛心卡
*2011年　Apple store（只限國際金融中心商場店）
*2011年　OSIM 環境小魔師 uVenus 廣告
*2011年　LCSD Fitness Walk

### 其他
*2009年　YATA TEES SHOW 
*2010年　Wella 'Dancing Color' x Trend Color 2010 Hair Show
*2011年　Make-up demo for Clarins grand opening in Macau
*2012年　香港小姐競選（二十強）

## 參考

*(21)曾建怡衰招積 被Foul出局- . 東方日報. 2012-06-08.
*陳潔玲疑吹學歷封「大話女神」- . 東方日報. 2012-06-22.
*曾建怡玩驚喜變笑料」- . 東方日報. 2012-10-12.
*曾建怡堅持理想 3歲定志向 - . 東方日報. 2013-04-06.
*曾建怡信佛唔爆粗 - . 東方日報. 2013-06-18.
*曾建怡轉戰舞台玩分身 - . 東方日報. 2013-09-13.

## 出面網頁
* 
* 
* 
*
肇東

**肇東**（）係中國黑龍江綏化嘅縣級市，位於黑龍江南部。面積4332 km²，市區規劃面積50 km²，建成面積36 km²；人口87萬（2016年），其中城區人口30萬，農村人口63萬（約係2015年數據）。

肇東地處松嫩平原中部草甸草原，位於松花江中游北岸，地勢平坦，沿江有大片草地，中部、北部多係鹽鹼地，氣候上屬中溫帶大陸性氣候。交通上有濱洲鐵路、301國道、305省道、G10綏滿高速經過，松花江亦可以通航。當地有金代嘅八里城古蹟。

## 史

「肇東」嘅意思係「肇州東部」，佢同「肇源」一樣從肇州分出，佢哋三個合稱做「三肇」。「肇」嘅意思係「肇興、開始」，當年金太祖完顏阿骨打就喺三肇度大敗遼軍、建立金國，所以喺呢度設「肇州」紀念，有「肇基王績」嘅含義。

肇東地方原本係遊牧民族領地，隋唐時係靺鞨，十三世紀末葉之後主體民族係蒙古族。金國建立後，天會八年（1130年）喺今日肇東四站鎮西南3公里嘅地方起八里城，係當時嘅軍事重鎮。清朝順治五年（1648年）呢度歸郭爾羅斯後旗。光緒九年（1883年）扎薩克府（旗公府）從公營子（今日肇源茂興鎮西）搬到老爺屯（今日肇東四站鎮東興村）。之後光緒年間出放蒙墾，多咗移民，喺光緒三十四年（1908年）肇州直隸廳喺昌五城（昌五鎮）設肇東分防。

民國成立後，1912年11月5號，肇東分防改爲**肇東設治局**。設治局係民國時屬省嘅二級政區，係設縣前做籌備嘅過渡政區。1914年7月11號，肇東設治局升為**肇東縣**。之後肇東嘅縣置一直延續，到1986年9月8號，由縣升為**肇東市**。

喺1912年到1937年間，肇東政府駐地喺昌五，喺1937年12月3號，肇東縣公署從昌五城搬到滿溝（而家肇東鎮），之後一直駐嗰度。因爲之前嘅駐地喺昌五，所以肇東設治局又有種嗌法爲「昌五設治局」。肇東鎮一帶原本叫甜草崗，因爲笪崗地出產甜甘草；後來俄國人鋪東清鐵路來呢處設站時，因爲係蒙古郭爾羅斯後旗嘅牧地，所以俄國人起名做「蒙古站」，站名嘅俄文發音後來畀當地諧音成「滿溝站」；1939年搞街村制時，定名做滿溝街，政府駐地改來呢度後，爲咗同縣名一致，1940年5月1號滿溝街改叫肇東街。

隸屬同領域變動方面，初時屬龍江道，1929年2月廢道，由黑龍江省直轄做二等縣。滿洲國時期初屬黑龍江省，1934年12月改屬濱江省，1935年9月而家縣西南部份嘅第三區大部（四站、西八里、澇洲、德昌、五里明）劃畀郭爾羅斯後旗。滿洲國崩潰後，1945年12月屬哈西專區，1946年3月屬吉江行政區，當年4月郭爾羅斯後旗嘅八里、四興（卽四站）、向陽、三星、同仁村，呼蘭縣嘅樂安、安居、長發、萬寶村劃入新設嘅樂安縣。當年5月，撤銷吉江，改屬嫩江省，當年7月，樂安併入肇東。1947年2月到9月間屬黑嫩聯合省第四專區，黑嫩分開後，屬嫩江省，1949年5月，嫩江併入黑龍江，肇東跟住改屬，由黑龍江省直轄。1958年8月25號劃畀哈爾濱市；1959年12月14號，肇東嘅萬寶公社畀咗哈爾濱道裏區，遞年1月執行。1960年5月12號，肇東由哈爾濱改屬松花江專區，之後松花江專區改名做綏化專區/地區，之後演變成而家嘅綏化市。

## 政區
肇東轄4條街道、12個鎮、9個鄉、2個單位，之下再分爲33個社區、186條行政村：
*街道：朝陽區街道、東昇區街道、西園區街道、正陽區街道
*鎮：肇東鎮、昌五鎮、宋站鎮、五站鎮、尚家鎮、姜家鎮、里木店鎮、四站鎮、澇洲鎮、五里明鎮、黎明鎮、西八里鎮
*鄉：太平鄉、海城鄉、向陽鄉、洪河鄉、躍進鄉、德昌鄉、宣化鄉、安民鄉、明久鄉
*單位：四方山農場、澇洲魚種場

喺2015年，西八里由鄉升爲鎮。

## 攷

類:綏化政區
極限

**極限**可以係：
*數學上嘅極限
**函數極限，當函數自變量趨向某個數時函數值趨向嘅值。
**數列極限，當N趨向無窮時數列第N項趨向嘅值。
**上極限同埋下極限
* 徐佳瑩嘅專輯《極限》
*極限運動
## 睇埋
* limit
煙肉

**煙肉**係一種肉食食材，係煙燻嘅豬腩肉，響歐美地方多數用嚟煎香做早餐嘅嘢食。

煙肉亦減筆寫**烟肉**。英文叫**bacon**，故此臺灣亦以北方話音譯做**培根**。

## 睇埋
*火腿
*腸仔

類:豬肉
類:煙燻肉
莎樂美腸

**莎樂美腸**（）係隻意大利風乾豬肉肉腸，切薄片後可以用嚟整意大利薄餅或者送紅酒。
太平洋 (公司)

**太平洋**做公司名可以係：

* ASM太平洋（）
* 太平洋網絡（）
* 勵晶太平洋（）
* 亞太絲路投資（），前名太平洋實業
* 太平洋恩利（）
* 中遠太平洋（）
* 太平洋航運（）
* 中國太平洋保險（）
* 宏峰太平洋（）
* 太平洋證券（）

## 睇埋
* 太平洋
* 太平洋麗龜
* 太平洋颱風季
* XDB太平洋（）
香坊區

**香坊區**（）係中華人民共和國黑龍江省哈爾濱市嘅市轄區。面積339.55km²，市區面積96.06km²，人口92萬（2013年）。郵編好多個，有150030、150036、150038、150039、150040、150046、150049、150069。區府駐三合路229號。2006年8月15號，國務院批准舊嘅香坊區同動力區合併成新嘅香坊區。

## 史
*香坊地方，原先係遊牧民族領地，後來漢人闖關東移民來呢度，有咗啲村。「香坊」嘅意思係「整香嘅作坊」，緣起嘉慶十年（1805年），河北樂亭縣人李氏（唔知名）移民來呢處耕田，而佢識整香，啲人大時大節要祭祖拜神，就搵着佢出來整拜神啲香。12年後，移民越來越多，週邊啲人都搵佢買香，李家就開咗作坊，作坊門牌就叫「香坊」，啲人就將作坊所在條村嗌做「香坊屯」，後來「香坊」呢個地名成為區名。
*清末時呢度屬阿城縣。1898年中東鐵路喺香坊西部設咗哈爾濱站，成為鐵路附屬地。民國成立後，鐵路沿綫歸東省哈爾濱市政管理局。
*1933年7月1號，呢度納入哈爾濱特別市；1938年7月1號設**香坊區**。
*1950年2月，香坊區擴大咗，新增王家店、莫力街、朝陽、平房、新香坊、平新等等，共計25條行政村。
*2006年8月15號，動力區併入香坊區。（動力區原本係香坊一部分）

## 政區
香坊區轄20條街道、3個鎮、1個鄉、2個單位。
*街道：香坊大街街道、安埠街道、通天街道、新香坊街道、鐵東街道、新成街道、紅旗街道、六順街道、建築街道、哈平路街道、安樂街道、建康路街道、大慶路街道、進鄉街道、通鄉街道、和平路街道、民生路街道、文政街道、王兆街道、黎明街道
*鎮：成高子鎮、幸福鎮、朝陽鎮
*鄉：向陽鄉
*單位：香坊實驗農場、香坊區農墾

## 攷
*香坊區府
凱撒密碼法

**凱撒密碼**，又叫**移位密碼**，係加密法一隻，好簡單。佢係用替代法，明文中隻隻字母，向後或者向前按照某個數目。按照此加密為咗密文。

## 文
英文叫Caesar cipher、Caesar's cipher、the shift cipher、Caesar's code同埋 Caesar shift。

## 數學解析
數學來睇，凱撒密碼係計同餘，首先將字母用數字替代，例如英文字母A=0, B=1, C=2，諸如此類，總共二十六個。依家移n嘅加密方式為：
:E_{n}(x) = (x + n) \mod 26
解密就係：
:D_{n}(x) = (x - n) \mod 26

## 破解凱撒密碼
如果攻擊者知道呢個係用簡單嘅加密方法，但唔知係咪凱撒密碼，攻擊者可以使用頻率分析或者單詞分析去破解。

如果攻擊者知道呢個係凱撒密碼，但唔知前進或後退咗幾多個字母，攻擊者可以透過窮舉法去破解。由於偏移量有限，例如英文26個字母，偏移量最多只可以係25。因此，用窮舉法試最多25次就得。
東區 (釜山)

**東區**（）係韓國釜山嘅市轄區。面積9.8km²，人口9萬（2012）。東區係1957年成立嘅，係當年成立嘅6個區入面最先成立嘅。釜山站就位於東區。

## 史
*東區係釜山嘅發祥地之一，同釜山市區嘅形成好密切。
*三韓時代屬牟韓，後來畀伽倻國統轄，三國時歸居漆山國嘅大甑縣。新羅時代屬居漆山郡，後來改名東萊郡。
*釜山市區長期係東萊郡/府嘅轄地，不過古時係未發展成市區嘅。當時嘅商業活動喺東萊地區，而釜山市區係條漁村。後來東區附近嘅釜山浦開航，釜山嘅市區開始形成。
*日殖時期，釜山城市不斷發展。釜山地方多山，東區亦都係噉，地形上東區背山臨海，大部分地方係山地，能夠開作市區就得河谷、山坑。今日東區市區部分有三分一係日殖時填海開出來嘅。
*韓戰期間，各地湧去釜山嘅難民令釜山人口劇增，釜山急劇發展。東區因為地理原因原本無諗住納入發展計劃，因為難民嘅湧入發展成都市。

### 轄下變動
*1957年1月1號，釜山嘅草梁洞、水晶洞、佐川洞、凡一洞共大昌洞嘅一部分合併設**東區**。
*1975年10月1號，凡一洞嘅一部分畀咗南區。

## 政區
東區轄4個法定洞，共計14個行政洞。
*草梁洞（1、2、3、6洞）
*水晶洞（1、2、4、5洞）
*佐川洞（1、4洞）
*凡一洞（1、2、4、5洞）

## 攷
*釜山東區府網站（簡體中文版）
南崗區

**南崗區**（）係中華人民共和國黑龍江省哈爾濱市嘅市轄區。總面積182.9km²，市區面積73km²。人口134萬（2013年），佔哈爾濱市區人口四分一。郵編150000。區府駐大成街50號。

## 史
*南崗嘅舊名叫**秦家崗**，來源於當年哈爾濱站附近一個秦姓工人。原來指嘅地方係馬家溝河以北、中東鐵路以南嘅山陵帶，呢片山陵係松花江南岸嘅一級臺地，係哈爾濱市區地勢最高嘅地方，海拔約181.2-123.2米，所以叫做「南崗」。
*清代時呢處係阿勒楚喀副都統嘅轄地。1898年，中東鐵路鋪到來呢度，當地開始形成街區，人稱**新市街**。
*1907年，新市街（大直街、哈爾濱火車站週邊）、鐵路沿綫附屬地、王崗鎮啲村劃入哈爾濱市區範圍，受俄人嘅哈爾濱自治公議會管轄。
*1926年民國政府解散公議會、驅除俄人統治勢力，將公議會嘅轄地（埠頭區、新市街）變做哈爾濱特別市。
*1938年7月1號，新市街、馬家溝河以北地方設**南崗區**，馬家溝河以南設「馬家區」。
*1949年10月，馬家區併入南崗區。
*1958年11月，濱江區解體出一部分畀南崗；1963年3月恢復濱江區；1972年8月又解散濱江區畀南崗。

## 政區
南崗區轄18條街道、1個鎮、1個民族鄉、2個單位。
*街道：花園街道、奮鬥路街道、革新街道、文化街道、大成街道、蘆家街道、榮市街道、燎原街道、松花江街道、曲綫街道、通達街道、七政街道、和興路街道、哈西街道、保健路街道、先鋒路街道、新春街道、躍進街道
*鎮：王崗鎮
*民族鄉：紅旗滿族鄉
*單位：紅旗農場、南崗區農墾

## 攷

*南崗區府
慶良間群島

**慶良間群島**（間讀奸，；琉球文：**慶良間**（キラマー Kiramaa）；）係沖繩島西南32公里處嘅群島，有22粒島。其中有5粒島係有人住嘅：
*渡嘉敷島 - 琉球文：渡嘉敷島（トゥガイフィガイ tugaihwigai）；日文：渡嘉敷島（とかしきじま Tokashikijima）
*座間味島 - 琉球文：シタリ shitari；日文：座間味島（ざまみじま Zamami-jima）
*赤島 - 琉球文：赤島（アカー シマ Akaa-sima）；日文：阿嘉島（あかじま Aka-jima）
*慶留間島 - 琉球文：慶留間（ギルマ Giruma）；日文：慶留間島（げるまじま Geruma-jima）
*前島 - 琉球文：前島（ナマガタ シマ Namagata-sima）；日文：前島（まえしま Mae-shima）
呢個群島都係屬島尻郡。呢度有好多嘅珊瑚，「慶良間群島海域」係世界濕地公約登記嘅保護區之一。喺二戰時，呢度係沖繩戰役開打嘅地方，1945年3月26號美軍第77步兵師喺慶良間群島登錄。

慶良間群島有機場，叫慶良間機場，喺外地島（日文：外地島 ふかじじま Fukaji-jima）。

## 攷


## 連出去
*慶良間群島，Open Coast Travel（英文）
*IMDB entry for ''I Want to See Marilyn''
南崗

**南崗**（）係個常用地名，可以係：
*南崗區，中國黑龍江省哈爾濱市嘅市轄區。
*南崗街道，幾處。
*南崗鄉，中國江蘇省連雲港市灌雲縣嘅鄉。
*南崗鎮，中國安徽省合肥市蜀山區嘅鎮。
*南崗地區，臺灣南投縣南投市嘅分區，主要係南崗工業區嘅範圍。
*南崗站，幾處。
*南崗村，幾處。
南崗街道

**南崗街道**可以係：
*南崗街道 (廣州)，中華人民共和國廣東廣州黃埔區嘅街道。
*南崗街道 (佳木斯)，中華人民共和國黑龍江省佳木斯市前進區嘅街道。
北角衞理小學

**北角衞理小學**（****）係香港北角一間小學，一九五九年由香港基督教循道衞理聯合教會創立，嗰時校址喺長康街十九號，分上下午校。

2018年9月1號學校搬去百福道2A號，同時改為全日制，屬於校網十四號。

## 參考

## 睇埋
*循道衞理聯合教會學校教育部
諫逐客書

《**諫逐客書**》係一篇文，由楚國上蔡人李斯寫畀秦王嬴政，諫秦王唔好趕走客卿。文體歸應用文，內容歸論說文。

秦王政四年（前243年），有人揭發韓國施行疲秦之計，藉韓國水工修建關中嘅水渠嚟耗費秦國啲錢，同埋呂不韋同嫪毐黨徒作亂。宗室大臣鼓噪下，秦王政下咗逐客令，驅逐所有六國籍貫客卿。被逐者之一嘅李斯於是寫咗篇《諫逐客書》畀秦王過目，內容闡述為君要有胸襟，秦國先得富強。

類:戰國
香港會

**香港會**（**The Hong Kong Club**），又稱**香港會所**，舊時唐人叫佢**新公司**（**Hongkong Club**），旗下包括香港國際遊艇俱樂部和多艘私人郵輪，係香港一會所，會員皆香港上層士紳，非富則貴。會所一八四六年（清宣宗道光26年）成立，會址喺香港島中環昃臣道一號，皇后像廣場附近，和平紀念碑側。

香港會原本只爲英國人而設，連唐人都唔可以入會。

## 史
十九世紀末，《香港雜記》有寫：「臬署在中環與新公司相對」，又寫「新公司樓建三層，騎樓亦極寛展，鋪陳明凈，書樓尤極繁華，官紳富商多會於此，無賓主之拘，頗稱利便。」又寫「雲咸街在新公司之側」。臬署卽舊高等法院大樓。當年洋人三大會舘，有英國人嘅新公司，葡萄牙人嘅西洋會館，同埋德國人嘅德國會館。

香港會館，原本喺中環雲咸街。一八九七年搬咗去昃臣道。

## 出面網頁
*

類:香港馬主
華中師範大學

**華中師範大學**（；），簡稱**華中師大**、**華大**、**華師**，係直屬中國教育部嘅綜合性師範大學，係間百年老校，喺湖北省武漢市，屬於211工程院校（卽係重點大學）。

## 地理位置
間大學位於湖北武漢武昌（洪山區）桂子山南坡，隔離就係武漢東湖，臨近武漢東湖新技術開發區，佔地2000幾畝。佢作為211工程院校，係間重點大學，包含喺中國教育發展戰略入面，專門培養初高中老師、高級專門人才，係國家級嘅重要高校。

## 攷
*華中師範大學官網

類:武漢嘅大學
基本代數

**基本代數**，或者叫**初等代數**，係相對上簡單嘅代數。

## 基本代數定律
* 加法係可以交換嘅運算
:::a+b=b+a
* 減法係加法嘅逆運算
::: a-b=a+(-b)
* 乘法係可以交換嘅運算
::: ab=ba
* 除法係乘法嘅逆運算
:::  {a \over b} = a \left( {1 \over b} \right)
華大

**華大**可以係：
*中華大學，臺灣新竹嘅大學。
*華中師範大學，中國湖北武漢嘅大學。
華師

**華師**，又叫**華師大**，係中國師範大學嘅簡稱，有三間：
*華南師範大學，喺廣東廣州。
*華東師範大學，喺上海。
*華中師範大學，喺湖北武漢。
哥德巴赫猜想

**哥德巴赫猜想**最早出現喺1742年哥德巴赫同瑞士數學家歐拉嘅通信。用依家嘅數學語言可以講係「任何一個大過2嘅偶數，都可以表示成兩個質數嘅和」。

依個猜想同埋當時歐洲嘅整數分拆問題有一定嘅聯繫。一個偶數分拆成兩個質數嘅和，就被稱之為呢個數嘅哥德巴赫分拆。例如：

: 4 = 2 + 2
: 6 = 3 + 3
: 8 = 3 + 5
: 10 = 3 + 7 = 5 + 5
: 12 = 5 + 7
: 14 = 3 + 11 = 7 + 7

哥德巴赫猜想講任何大過2嘅偶數（即係4或以上嘅偶數）都可以表示成兩個質數嘅和。到依家為止最好嘅解答係陳景潤嘅陳氏定理。
富士電視台

**富士電視台**（日文**富士電視株式會社**，**株式会社フジテレビジョン**，減筆**フジテレビ**），代號**CX**，源自其識別呼號JOCX-DTV，係一間日本電視台，主要播放關東地方，日本五大電視聯播網嘅核心台之一。G-Code指引台號為0264。一九五九年三月一號以東京第四號電視台為呼號開播。富士電視台係目前東亞最具影響力嘅商業電視媒體之一，唔少日劇同綜藝節目皆出自富士電視台。二〇〇四年至二〇一一年，富士電視台曾經連續八年，實現日本電視收視率嘅「三冠王」，卽全日、晚間時段、黃金時間收視最高。除此之外，富士電視台重係日本第一間播映電視卡通片嘅電視台。
替代法

**替代法**（）係密碼學裡面加密法嘅其中一種方法。

## 定義
替代密碼都叫做替換密碼，係明文中每一個字符被替換成密文中嘅另一個字符。接收者解密後就還原返做明文。

## 單碼加密法
每一個明文嘅字符用一個相應嘅密文字符代替。
### 移位密碼
移位密碼能夠透過數學上同餘嘅方法進行計算，首先將字母用數字替代，A=0, B=1, C=2 ...。依家移 *n* 嘅加密方式為：
:E_{n}(x) = (x + n) \mod 26
解密就係：
:D_{n}(x) = (x - n) \mod 26
如果 *n* = 3, 就通常叫做凱撒密碼。
### 仿射密碼
移位密碼可以廣義化，得出：
:E(x)=Ax+B \mod M

當中嘅
*A* 同 *B* 係整數，而且 *A* 必須同 *M* 互質。
*M* 係字母數量
匯津坊

**匯津坊**又叫**馬涌鄉**、**馬涌村**，喺喺廣州河南馬涌北岸嘅村社，分東、西兩個約。得名於側根嘅合流津。鄉南邊有馬涌橋連過瑤頭分水社。清朝光緒年間水浸，嗰時鄉長係黎澤英。

## 參考文獻
*
霍斯

**霍斯**（**Ulrich Alexander "Rick" Fox**，）係巴哈馬裔加拿大前職業籃球員、演員。1991年畀波士頓塞爾特人喺選秀會以第一輪第24順位揀中之後加入NBA，先後效力波士頓塞爾特人同埋洛杉磯湖人，重幫洛杉磯湖人攞咗三屆NBA總冠軍，至2004年宣佈退役，踏入演藝生涯。

## 出面網頁
* 
* 
* 
* 

## 註
朝日電視台

**朝日電視台**，公司名**株式會社朝日電視**（日文：**株式会社テレビ朝日**，簡稱**テレビ朝日**；英文：**TV Asahi Corporation**），減筆**EX**、**朝視**（**テレ朝**），係日本電視台之一，無線向關東廣域圈，屬民營。佢舊時播映區域，包含沖繩縣嘅大東諸島。ANN（全日本新聞網）嘅核心局，亦係日本五大電視聯播網之一嘅「EX系」嘅核心局。
2013年無綫電視翡翠台黃金時段電視劇一覽

****：

## 第一線劇集
香港時間逢星期一至星期五20:00-20:30播出
*2012年5月14號至2014年：《愛·回家》

## 第二線劇集
香港時間逢星期一至星期五20:30-21:30播出
*2012年12月18號至2013年1月11號：《幸福摩天輪》
*2013年1月14號至2013年2月8號：《老表，你好嘢！》
*2013年2月11號至2013年3月8號：《戀愛季節》
*2013年3月11號至2013年4月6號：《女警愛作戰》
*2013年4月8號至2013年5月10號：《神探高倫布》
*2013年5月13號至2013年6月14號：《情越海岸線》
*2013年6月17號至2013年7月12號：《熟男有惑》
*2013年7月15號至2013年8月9號：《師父·明白了》
*2013年8月12號至2013年9月22號：《情逆三世緣》
*2013年9月23號至2013年11月2號：《巨輪》
*2013年11月4號至2013年12月15號：《On Call 36小時II》
*2013年12月17號至2014年1月17號：《舌劍上的公堂》

## 第三線劇集
香港時間逢星期一至星期五21:30-22:30播出
*2012年12月18號至2013年1月19號：《法網狙擊》
*2013年1月21號至2013年2月15號：《初五啟市錄》
*2013年2月18號至2013年3月15號：《心路GPS》
*2013年3月18號至2013年4月15號：《仁心解碼II》
*2013年4月22號至2012年5月31號：《金枝慾孽貳》
*2013年6月3號至2013年7月12號：《好心作怪》
*2013年7月15號至2013年9月8號：《衝上雲霄II》
*2013年9月9號至2013年10月11號：《神鎗狙擊》
*2013年10月14號至2013年11月24號：《法外風雲》
*2013年11月25號至2013年12月20號：《My盛Lady》
*2013年12月23號至2014年1月17號：《貓屎媽媽》

## 星期六劇集
香港時間逢星期六22:00-23:00播出
*2013年7月6號至2013年9月14號：《神探伽俐略2》（外購劇）
軟體動物

**軟體動物**，學名**軟體動物門**，拉丁學名**Mollusca**，生物分類一門，品種有八萬五千之多，無脊椎動物之中，品種之冠。海中生物各門，亦屬之冠，佔海中生物兩成三。唔單海中，淡水江湖、陸上都一樣，故此生物繁多，形態各異。一門各九到十綱，其中兩綱已絕。當中頭足綱，諸如魷魚、花枝、八爪魚，無脊椎動物之中，神經最發達，其中巨魷，更係無脊椎動物之中最大。以品種計，腹足綱至多，佔軟體動物八成，當中有螺、蝸牛等。

軟體動物品種繁多，結構殊異，好難概括話有乜共同特徵。要講最廣泛特徵，係套膜（mantle），內有腔用以呼吸、排洩，同埋佢個神經系統構造。其他構造只得假設通徵，難以一概而論。軟體動物器官，一官多用，有唔同功能，如有啲心同腎，兼做生殖。

軟體動物係人食用來源之一，而珠、貝等亦爲人所喜愛，有時價值連城。但有啲係有毒，如藍圈八爪魚，畀佢毒到，九死一生。
套膜

**外套膜**（），簡稱做**套膜**，係軟體動物同埋腕足動物嘅重要部分，由佢哋背側嗰邊嘅體壁向下褶同埋伸展而形成，通常都會包住隻動物嘅成嚿叫做「內臟團」嘅部分；而內臟囊同外套膜之間嘅空腔，就叫做**外套膜腔**，又或者就咁叫**外套腔**（）。外套腔係軟體動物好多器官嘅開口所在，例如肛門、鰓孔、腎孔、生殖孔等。唔同動物嘅外套膜都有唔同嘅相對大細，一般都會冚住背部，但亦都有啲動物佢哋嘅套膜會大過個身，完全將個身包陷晒。軟體動物形態各異，唔少會用套膜會生出殻，亦有啲會生出虹吸管。

唔同物種嘅動物嘅外套腔會有唔同嘅變化，例如：喺腹足綱嘅真有肺類物種，外套腔會變成佢哋嘅呼吸器官外套膜肺（）。雙殼綱生物嘅成個柔軟生體都包喺佢哋擴大咗嘅外套腔入邊，包括佢哋嘅「外殼」。喺好多類型嘅物種，佢哋外套膜嘅上皮細胞都可以分泌出碳酸鈣同埋，形成軟體動物嘅殼。而喺海蛞蝓，由於佢哋嘅外殼基本上已經退化，外套膜就成為咗呢類型動物嘅背部表面。

而作為形容詞來使用（通常用來翻譯英文名詞）時，會簡化作「套膜」，例如：「套膜輸卵管」（）。

## 參考

## 睇埋
*船蛸
*裸鰓類
*軟體動物
敎會諸國

**敎會諸國**（拉丁文Civitas Ecclesiae），係意大利半島上一國，以天主敎會爲首，實際係敎會名義下，由多國組成，有如各個行事獨立嘅諸侯城邦。諸國最後滅於意大利王國之手，當中梵蒂岡獨立成一國，成爲天主敎廷。亦有譯**敎宗國**、**敎皇國**。

由於並無正式國名，拉丁文通常叫Civitas Ecclesiae，而其他就有好多叫法。

## 文
英文稱之爲Papal States，係敎宗下諸國。注意係眾數。

## 圖

File:Flag of the Papal States (pre 1808).svg|敎會諸國國旗
File:Flag of the Papal States (1808-1870).svg|敎會諸國國旗
File:Emblem of the Papacy SE.svg|敎會諸國國徽
File:Karte kirchenstaat Chinese.jpg|敎會諸國756年至787年版圖
File:PapalStates1700.png|敎會諸國1700年版圖
File:Italy 1796 AD.png|敎會諸國1796年版圖
File:Italy unification 1815 1870.jpg|敎會諸國1815年至1870年版圖
File:Papal States Map 1870.png|敎會諸國1870年版圖
東區區議會

**東區區議會**（）係香港18個區議會之一，港島東區嘅地區議會。現有35個議席，每屆任期4年。1982年成立，負責協助處理港島東區嘅事務。同沙田區議會都係香港最大規模嘅區議會。

東區區議會2013年10月3號喺無人反對下，通過支持港府建議嘅東區及灣仔區重劃區界方案，即係由下屆區議會開始，將現時屬於東區嘅維園同天后兩個選區撥歸灣仔區，解決喺全面取消區議會委任制後，灣仔民選區議員過少影響區議會運作嘅問題。

第五屆（2016-2019）東區區議會共有35個議席，全部都係民選議席，所有委任議席取消。

## 組織
### 主席




### 委員會
*地區設施管理委員會
*社區建設服務委員會
*交通及運輸事務委員會
*食物、環境及衛生委員會
*規劃、工程及房屋委員會
*經濟及文化事務委員會
*審核委員會

### 分區委員會
*愛秩序灣分區委員會
*康城分區委員會
*環泰分區委員會
*怡灣分區委員會
*北角東分區委員會
*北角西分區委員會

### 專責小組
*節日慶祝活動專責小組
*宣傳區議會工作專責小組

## 議員一覽（2020年-2023年）

## 議員一覽（2016年-2019年）

## 議員一覽（2012年-2015年）

## 議員一覽（2008年至2011年）

## 註


## 出面網頁
*東區區議會
鎮 (中華人民共和國)

**鎮**（）係中國大陸嘅鄉級政區。爲咗同聚落意義嘅鎮區別，政區意義上嘅鎮叫行政建制鎮、建制鎮。政區意義上嘅鎮，喺中華人民共和國有相關嘅定義、標準。英文翻譯中文嘅「鎮」時，經常譯做town或者small city。

## 史
「鎮」嘅本來意思係喺軍事、經濟重地派軍團鎮守，鎮守軍團嘅領袖就叫「鎮將」。最早可以追溯到南北朝，當時就喺邊境重地設鎮，到晚唐、五代十國時，中國群雄割據，於是鎮就設到全國都有。

有軍隊鎮守嘅地方相對太平、保險啲，其他軍隊唔會隨意來犯，於是有好多避亂難民去啲鎮度，耐咗就形成稱爲「鎮市」嘅市場，啲鎮就發展成規模細啲嘅城市。從宋代開始，呢啲城市化咗嘅鎮就編入到各縣轄地，唔再作為軍事特區。

到清朝時，縣轄地方當中，城、鎮呢兩種係傳統嘅政治、經濟中心，鎮更多係週邊鄉村嘅商業中心。1909年1月，清政府頒佈《城鎮鄉地方自治章程》，規定人口5萬以上嘅村落設鎮，作為一種政區。呢個係中國最早規定「建制鎮」嘅法規。

## 建制鎮
自1949年中華人民共和國成立，對鎮嘅設置無統一規定，於是啲建制鎮無限制噉誕生。到1954年尾，全國有5400個鎮，其中兩千人以下嘅有920個，人口兩千到五千之間嘅有2302個，人口五千到一萬之間嘅有1373個，人口一萬到五萬之間嘅有784個，人口過五萬嘅有21個。1955年6月，國務院頒佈《關於設置市、鎮建制的決定》，明確咗建制鎮設置基準。1975年同1978年兩部憲法都廢除咗建制鄉，反而保留咗建制鎮。1978年尾，全國有2173個鎮。廢除咗人民公社之後，啲人先重視鎮嘅建設。

1984年11月29號國務院公佈新嘅建制鎮基準：
#縣級地方國家機關嘅駐地應該設建制鎮
#總人口2萬以下嘅鄉，而鄉政府駐地嘅非農業人口過兩千嘅，可以設建制鎮
#總人口2萬以上嘅鄉，而鄉政府駐地嘅非農業人口佔全鄉人口10%以上嘅，亦可以設建制鎮
#少數民族地區、人煙稀少嘅邊遠地區、山區、小型工礦區、港口仔、風景旅遊區、邊境口岸呢啲地方，就算非農業人口未夠兩千，如有必要，亦可設建制鎮

## 歷年建制鎮數目


**[[中國大陸]]歷年建制鎮數目**


年

鎮數



1961年
4429


1978年
2173


1986年
10717


1988年
11481


1990年
12084


1991年
12455


1992年
14539


1993年
15806


1994年
16702


1995年
17532


1996年
18171


2000年
20312


2001年
20358


2002年
20600


2003年
20226


2004年
19892



類:中華人民共和國政區分級
卡地亞

**卡地亞**（Cartier SA）係一間法國鐘錶及珠寶製造商，由法國設計師路易－方素華·卡鐵耶喺1847年正式創立，宜家係瑞士歷峰集團（Compagnie Financière Richemont SA）屬下嘅子公司。

## 出面網頁

* 
* 
* 
*
軍器廠

**軍器廠**（），亦叫**兵工廠**，係造軍器嘅廠，亦係放軍器嘅倉，亦會維修，發放軍器。
軍器廠街

**軍器廠街**（），係香港一街，喺灣仔同金鐘之間，係中環同下環交界，英軍駐地東界，舊日有英軍軍器廠，陸軍醫院，屬威靈頓兵房。現時中環一側，係警署，西側係民用，有蜆殻油站。

軍器廠街，北通告士打道，南駁金鐘道，中有天橋，單程行車，由轉落告士打道東行綫。西側係香港警察總部，而東側有路口去駱克道同謝斐道。
嶺南卽事

**嶺南卽事**，係廣東一書，收錄廣東通俗文學。傳係大清嘉慶十四年進士何惠群所輯。本書之後好畀人增刪，有《**嶺南卽事雜撰**》、《**改良嶺南卽事**》。

何惠群係廣東順德人，後尾到浙江做地方官。

## 註
石城縣 (搞清楚)

**石城縣**可以係：
## 現有
*石城縣，江西贛州嘅縣。

## 舊名
*廉江市，喺廣東。
*原平市，喺山西忻州。
*蒲縣，喺山西臨汾。
*貴池區，喺安徽池州。
*黔江區，喺重慶。
*達縣，喺四川達州。
*神木縣，喺陝西榆林。
*化隆回族自治縣，喺青海海東地區。

## 有過嘅縣
*石城縣 (河源)，喺廣東河源市。
*石城縣 (河北)，喺河北唐山。
*石城縣 (遼陽)，喺遼寧遼陽。
*石城縣 (葫蘆島)，喺遼寧葫蘆島。
*石城縣 (河南)，喺河南靈寶。
*石城縣 (延安)，喺陝西延安。

## 其他
*石城縣 (越南)，越南清化省嘅縣。
嘉御山

**嘉御山**（）係香港嘉華地產發展嘅低密度住宅項目，晌新界沙田區大圍銅鑼灣山路8號。呢個屋苑一共有3棟高11層嘅大樓同8間獨立屋，夾埋有114個單位，晌2007年9月入伙。

## 參考
昂希·卡鐵耶－布希崇

**昂希·卡鐵耶－布希崇**（**Henri Cartier-Bresson**；）係一位法國攝影師，同禾卡·艾雲斯、布夏沙伊同安德烈·基勒地斯等人一齊被人譽為「新聞攝影之父」。
陳以桐

**陳以桐**（，）係美國華裔歌手，2010年從洛杉磯加州大學畢業。同年，佢翻唱名曲喺視頻網站YouTube紅咗，短短幾個月之內成為咗YouTube最多人瀏覽嘅歌手之一。而家已經有自己嘅原創歌曲。佢嘅風格百變，一直秉持住「**音樂永不沉睡**」（）嘅理念，喺度不斷推出新作品。2013年11月26號，佢發佈新專輯《What If》。

## 專輯
*The Covers, Vol. 1
*The Covers, Vol. 2
*The Covers, Vol. 3
*The Covers, Vol. 4
*The Covers, Vol. 5
*The Covers, Vol. 6
*Gravity
*Never for Nothing
*What If Acoustic Album

## 攷
*陳以桐個人網站

類:美國男歌手
袁偉豪

**袁偉豪**（，）係香港男演員，邵氏兄弟前藝人，無綫電視旗下藝人，籍貫東莞，做過人體素描模特兒。老婆係《2016年度香港小姐競選》「友誼小姐」得主兼無綫電視藝人張寶兒。

## 演出
### 電視劇

## 軼事
袁偉豪喺參選香港先生前已經有唔少幕前嘅演出，因為演出機會愈來愈少，所以都做過送貨員。

由於袁偉豪喺1998年拍過維他奶廣告，所以佢喺參選香港先生嗰陣，一直被報刊傳媒叫佢做「維他奶仔」。

袁偉豪喺2018年7月出咗本「個人影集」《Benontheroad》。

## 攞過嘅獎
* 2007年香港先生冠軍
*《萬千星輝頒獎典禮2016》「最受歡迎電視男角色」（《城寨英雄》）
*《萬千星輝頒獎典禮2018》「馬來西亞最喜愛TVB男主角」、「新加坡最喜愛TVB男主角」（《棟仁的時光》）
*《萬千星輝頒獎典禮2020》「最佳節目主持」（《兩個小生去Camping》；同周柏豪一齊攞獎）

## 註

## 參考

## 出面網頁
* 
* 
* 香港先生選舉 2007
* 
* 
* 

類:香港電視男演員
類:香港電影男演員
菓洲

**菓洲**（**Kwo Chau**、**Kwo Chow**、**Wochow**），又寫**果洲**同**九針**（**Ninepin**），或寫加字尾**菓洲羣島**（**Gwo Chau Islands**）、**九針羣島**（**Ninepin Islands**；**Ninepin Group**）等，係香港一羣島，零星散於香港東南海上。橫過海面，西向到佛堂洲，北行到火石洲，西北到清水灣。船由蒲台東北行過菓洲，就向入大鵬灣，或過專洲、沱濘，係香港、廣東海道。行政上，菓洲歸入西貢區。

菓洲有分三組，東菓洲（**East Ninepin**）、南菓洲（**South Ninepin**）同北菓洲（**North Ninepin**）。東一組離南北兩組稍遠。東菓洲有三島，薯茛洲、短洲仔同龍船排。南菓洲有多啲島，主要有大洲、大洲尾、山嶺角，亦有唔少無名島。北菓洲係細洲、細洲尾、殻仔排。

菓洲曾經係糧船灣超級火山一部分，不過巨頂早已消散，蝕到海面之下。菓洲面對南海大風大浪，長年風浪侵蝕，生出奇岩異洞，因遊人所喜愛。不過若非好天浪靜，係船艇難以登岸。

## 文
唐字菓洲，來自**菓盤洲**，皆因佢遠睇似浮喺東海嘅菓盤。《粵大記》圖中亦有說爲**銀瓶菓**。早期電腦缺菓字，亦打成果洲。

英文ninepin，係指洲仔布局，有如九樽保齡球。因師爺不明，就翻成九針，按理係九樽先啱。

## 註
卡鐵耶

**卡鐵耶**（**Cartier**）係一個法文姓氏，可以指：

* 澤·卡鐵耶（Jacques Cartier），布禮斯裔法國探險家；
* 路易－方素華·卡鐵耶（Louis-François Cartier），法國珠寶師傅，卡地亞嘅創辦人；
* 歐伯·卡鐵耶（Albert Cartier），法國足球員；
* 佐治－伊迪英·卡鐵耶（George-Étienne Cartier），加拿大國父之一，東加拿大首長；
* 昂希·卡鐵耶－布希崇（Henri Cartier-Bresson），法國攝影記者；
* 皮耶·卡鐵耶 (數學家)（Pierre Cartier），法國數學家；
* 皮耶·卡鐵耶 (珠寶師傅)（Pierre Cartier），法國珠寶師傅，路易－方素華·卡鐵耶個孫；
* 澤－迪奧丟勒·卡鐵耶（Jacques-Théodule Cartier），法國珠寶商，皮耶·卡鐵耶嘅兄弟，卡地亞珠寶倫敦分公司負責人；
* 路易·卡鐵耶（Louis Cartier），法國珠寶商，皮耶·卡鐵耶同澤－迪奧丟勒·卡鐵耶嘅兄弟；
* 魯道夫·卡鐵耶（Rudolph Cartier），奧地利電視導演；
* 佐治·羅便臣·卡鐵耶（George Robinson Cartier），美國美式足球員。
光輝歲月

**光輝歲月**可以指：

* 《光輝歲月 (專輯)》：1991年由Beyond嘅國語唱片專輯。
* 《光輝歲月 (歌)》：Beyond嘅歌，歌頌曼德拉。
* 《光輝歲月 (廣播節目)》：香港電台第五台廣播節目，由夏妙然主持。
* 《光輝歲月 (電影)》：2013年中國大陸電影，由曾志偉、黃日華同埋梁詠琪等演出。
* 光輝歲月 (遊戲)，2015年以80年代香港背景嘅手提電話應用程式遊戲
東菓洲

**東菓洲**，又寫做**東果洲**，或者叫**東果洲群島**，係香港新界菓洲入面靠東面嘅一組群島，主要由薯莨洲、短洲仔同龍船排組成。

## 睇埋
*南菓洲
*北菓洲
南菓洲

**南菓洲**，又寫做**南果洲**，或者叫**南果洲群島**，係香港新界菓洲入面靠南面嘅一組群島，主要由大洲、大洲尾同山嶺角組成。
## 睇埋
*東菓洲
*北菓洲
豎琴海豹

**豎琴海豹**係種哺乳動物，生活喺北極圈，食鱈魚之類嘅魚蝦。
## 生理
### 恆溫機制
豎琴海豹唔係靠調節新陳代謝嘅速度來保持身體溫度，而係利用身體下面嘅。
## 一世
大部分豎琴海豹有30年命。多數豎琴海豹乸五至六歲達到性成熟。
乞食

**乞食**又叫**行乞**，係指攤大手板問其他人攞錢、嘢食或者其他值錢嘢嘅行為，而乞食嘅人叫做**乞兒**（讀音同**乞衣**）。
北菓洲

**北菓洲**，又寫做**北果洲**，或者叫**北果洲群島**，係香港新界菓洲入面靠北面嘅一組群島，主要由細洲、細洲尾同殻仔排組成。
## 睇埋
*東菓洲
*南菓洲
地下渠

**地下渠**係指埋落地底下面嘅坑渠，主要係用嚟運送城市入面嘅污水同埋雨水，由於唔係露天，所以會比較衛生。

## 睇埋
*明渠
胰

**胰**，舊時又叫**膵**、**肫**、**大機里爾**，係人同各種脊椎動物負責內分泌同幫助消化嘅腺，主要分泌胰島素、升糖素同生長激素抑制因子。人嘅胰喺胃下低、十二指腸側跟，同脾相連。

用來食用嘅胰又叫「橫脷」，而且如果無具體講明，一般「橫脷」個詞指嘅係豬橫脷。

## 註

## 參考
逼力

**逼力**（，英文：**brake**，粵語發音「迫力」、「碧瀝」），又叫**煞掣**，係停止一件嘢（好多時都指車）郁動嘅機械，通常嘅原理係用摩擦力令動能變成熱能。

## 睇埋
*油門
史察福

**史特拉福**（，又譯**斯特拉特福**、**史翠福**）係英國東倫敦嘅一個地方，係倫敦紐咸區嘅一部分。史察福位於倫敦查令十字以東北六英里（十公里），係倫敦都市規劃藍圖其中一個核心。史察福火車站係東倫敦重要嘅交通樞紐。

史察福本來係一條農村，隸屬雅息士郡。1839年，鐵路網開到史察福，將史察福變成一個工業區。二十世紀中，史察福成為韋斯咸區嘅政經中心。1965年大倫敦成立，將史察福納入範圍之內。近年，史察福由工業區轉型做商業、文化區，並喺2005至2011年間大規模重建，將荒廢咗嘅工業用地變成2012年倫敦奧運主場伊利沙伯奧運公園。

## 歷史
### 地名
史上第一次有文獻記載「史察福」呢個地方係1067年嘅事。當時嘅古英語地名串法係*Strætfordi*，字面解釋係「大路上嘅漫水橋」。呢條漫水橋係由倫敦去高車士打嘅羅馬大路中，要過李河(River Lea)嘅必經之路。附近嘅寶區亦都曾經用過*Stratford*呢個名，所以史察福又會用*Estratford*「東史察福」、*Statford Hamme*「咸區嘅史察福」（指韋斯咸）、或者Abbei Stratford「修道院史察福」，方便搞清楚兩條村。

### 發展史
史察福本來係一條農村，好近倫敦，所以嗰度嘅農產品大有市場。晌十八世紀，史察福一帶出名種薯仔，薯仔產業一路蓬勃至十九世紀中葉。最早入主史察福嘅工業係一間陶瓷廠。兩位本地瓷器師傅(Edward Heylin同埋Thomas Frye)用一個晌1744年申請咗專利嘅方法，喺史察福開工廠，燒製低溫瓷器。

十九世紀初，史察福變成一個交通樞紐，交通公具有巴士、馬車、同埋蒸氣車。一個鐘有四班公共交通由史察福入倫敦，重有一個鐘一班車由東盎格利亞各地路過史察福入倫敦。李河上又有船塢，滿足呢度運輸業同製造業需要，史察福嘅皇家船塢(:en:Royal Group of Docks)甚至一度成為全世界最大嘅人工港口。英國大東鐵路又喺史察福起咗一個轉車站同埋一個車廠，作為由倫敦去劍橋同埋高車士打途中嘅大站。呢個車廠越做越大，高峰期有成2500個僱員。呢啲僱員好多都住喺呢度，催生「新史察福鎮」，十九世紀中葉人口有兩萬咁多。呢個車廠一直運作到1991年先執笠，運作百幾年間整咗1682個火車頭、5500卡載客車廂、33000卡載貨車廂。

史察福同東倫敦好多其他地方一樣，二十世紀期間受到去工業化嘅影響。This was compounded by the closing of the London Docks in the 1960s.[17]Around this time, the Stratford Shopping Centre was built, beginning efforts to guide the area through the process of transformation from a working-class industrial and transport hub to a retail and leisure destination for the contemporary age.[16] These efforts continued with the Olympic bid for Stratford, and the ongoing urban regeneration work going on there.[18]

## 參考
流水響

**流水響**（**Lau Shui Heung**），香港一地，亦係一村，粉嶺以東。山上有水務署設流水響水塘，供山下流水響村民灌溉之用。

## 地理
### 山
流水響水塘西南有龍山，南方係九龍坑山之脊。而流水響村東北有大嶺皮。

### 水
流水嚮水源，出自九龍坑山與龍山之間谷地，由桔仔山坳順流東北而下，終到達流水嚮水塘。水塘壩下係軍地河，流過流水響村，河過軍地入梧桐河。

## 交通
流水響主要通道，係流水響道，一端通出軍地出粉嶺或者沙頭角，中間過山坳到鶴藪，亦向南上山到流水嚮水塘。
寶區

**寶**（英文：Bow）係英國倫敦嘅一個地方，位於倫敦市中心查令十字以東4.6英里（7.4公里）、倫敦奧運公園附近。寶區隸屬倫敦塔村區。區內主要建築物有寶教堂同埋兩個地鐵站。

寶區以前又叫*Bowe*、*Stratford*（同附近嘅史察福村撞名）、*Stratford-atte-Bow*，後者解「*寶*橋上面嘅*史察福*村」。

為咗準備2012年夏季奧運，東倫敦好多地方都經過重建、活化。寶區係其中一個活化嘅地區。
別什巴爾馬克

**別什巴爾馬克**（哈薩克文：**бесбармак**，巴什基爾文：**бишбармаҡ, bişbarmag**，韃靼文：**бишбармак**），係突厥人中意嘅一種菜肴，又係哈薩克嘅國菜。「別什巴爾馬克」係音譯，意譯係「五個手指」。別什巴爾馬克即係熟嘅馬肉或者羊肉加上湯、麵片，係哈薩克、吉爾吉斯等地方宴會上嘅主菜。

## 名
「別什巴爾馬克」喺突厥話嘅意思係「五個手指」，點解叫做有「五個手指」有不同嘅解釋。一種講法，別什巴爾馬克傳統食法係用手食，所以叫做「五個手指」；另一種講法係，要做出好食嘅別什巴爾馬克，用嘅肉上面嘅脂肪一定要有五個指頭咁厚。

## 文化
響吉爾吉斯等地嘅宴會上，別什巴爾馬克係最重要嘅菜肴，通常響宴會嘅最後奉上，一般已經係午夜。響哈薩克斯坦，別什巴爾馬克係婚禮嘅主打菜。響哈薩克斯坦，製作別什巴爾馬克時講究男人切肉，女人切麵。如果用羊肉製作別什巴爾馬克，一般重要烹制羊頭，獻畀最尊貴嘅客人。

## 參考
吳啟華

**吳啟華**（；；）係香港男演員，邵氏兄弟旗下藝人。1983年喺第12期無綫電視藝員訓練班畢業，無綫電視前藝員，佢阿哥吳啟明係無綫電視前藝員。籍貫廣東番禺。

## 事業高峰
1998年，吳啟華接拍咗由監製嘅香港無綫電視劇《妙手仁心》，飾演程至美，係仁愛醫院入面一位醫術高明嘅腦外科醫生，角色性格隨和沉默，不過比較被動，做事認真同自信，並有責任感，對感情專一。呢套劇廣受觀眾歡迎，亦為佢帶嚟唔少嘅電視獎項，將吳啟華嘅演藝事業推上高峰。吳啟華以前嘅劇集角色多數係反派，同埋做過三級片等歷史，自從飾演過溫和嘅程至美醫生之後就成功洗底，成為其中一個最受歡迎嘅男藝人。

而吳啟華喺2013年返翻去無綫電視接拍《On Call 36小時II》。盛傳佢將會延續《妙手仁心》系列嘅角色程至美，不過最後開拍嗰陣會以全新角色洛文笙登場。

## 演出作品
### 電視劇（[[無綫電視]]）

### 電視劇（[[亞洲電視]]）

### 節目主持（[[無綫電視]]）
*2020年：《大灣區的11種魅力》

## 出面網頁
* 
* 
* 
* 
* 
* 
* 图文：香港著名影星吴启华精彩写真-1 
*
抽氣扇

**抽氣扇**（又叫**排氣扇**，英文：**Exhaust fan**或**Ventilation fan**）係種風扇，通常裝喺廁所同廚房嘅窗邊或者天花板頂頭，用嚟將室內嘅空氣抽出室外，令空氣流通。

## 睇埋
*抽油煙機
發泡膠

**發泡膠**（又叫**泡沫塑料**，簡稱**泡沫**，英文：**Styrofoam**）係聚苯乙烯嘅其中一種形態，特點係質量好輕，係日常生活經常會用到嘅其中一種塑膠，主要用途包括做包裝、飯盒噉。

發泡膠係高度易燃嘅物質，容易著火。佢係一種石油副產品，屬於可燃材料，一旦接觸明火或高溫，會迅速點燃並燃燒。
進步主義

**進步主義**係一種19世紀末至20世紀初從北美開始嘅政治運動同意識形態，屬中間偏左，主張混合經濟嘅架構下勞動人權同社會正義嘅持續進步。進步主義者係福利國家同反托拉斯法最早嘅支持者之一。
光管

**光管**（英文：**Fluorescent tube**），又叫**熒光燈**，係種通常係長條形嘅燈，構造大致上係一條裝著氬、氖同水銀蒸氣嘅玻璃管，玻璃入面搽咗磷質熒光物料，當光管通電，就會令水銀蒸氣發放出紫外線，再透過熒光物料變成可見光。

光管經過改良後，發展出慳電膽。
收入再分配

**收入再分配**（又叫**財富再分配**，中國大陸官方文件經常簡稱**再分配**），係指通過某種社會機制（包括稅收、財政政策、社會福利等）令收入同財富喺唔同人之間轉移嘅過程。

無論從經濟學同道德角度，再分配都一直有唔少爭議，爭議涵蓋再分配嘅原理、目的、手段、效率等各方面。

## 種類
收入再分配喺大部分國家都存在，最常用嘅方法之一係用累進稅制。

## 中國大陸關於再分配嘅相關表述

## 參考
0.999...

**0.999...**，準確嘅寫法係**0.**或**<math>0.\dot{9}</math>**，有啲地區會寫做 **0.(9)**，係指小數點後有無限咁多個「9」，一路循環落去，喺數學入面嘅標準實數可以嚴謹證明佢係等於1，亦即係話，「0.999...」唔係「差唔多等於1」或者「非常接近但係又唔係真係1」，而係真正等於1，即係話「0.999...」同「1」係表示緊同一個數。呢個例子表明一個數嘅十進制表示並唔唯一。嚴格嘅數學證明需要用到數學分析。

## 證明
### 豎式
#### 減法

喺唔考慮郝氏數列情況下而直接用豎式：

1.00000…
−　0.99999…
0.00000…

得數係0.00000...，即係寫成0.或0.\dot{0}，意思係0嘅無限循環。

:∵　被減數同埋差都係無限循環小數，而且一直寫0，始終搵唔到最後一位寫1，若果半佬出現「1」就變成有限小數。
:∴　1.000… － 0.999… ＝ 0.000… ＝ 0
:∴　1 = 0.999…

因為0.999... 嘅「9」一直見唔到尾、所以噉嘅無限循環小數嘅小數點後位數係可列。由於運算結果冇「最後嘅1」，所以1同埋0.999... 之間冇差值。
#### 除法

### 分數
1/3=0.333...

0.333*3=0.999...

1/3*3=3/3=1

∴0.999...=1

### 初等數學
設 a=0.999\ldots，就有 10a=9.999\ldots，兩式相減得到 10a-a=9.999\ldots-0.999\ldots，即 9a=9，所以 0.999\ldots=a=1

### 極限
從循環小數嘅循環節號嘅嚴格定義嚟講，0.9 = \lim_{k \to \infin} \sum_{n=1}^{k} {9 \over 10^n} 即 0.99999... 嘅極限，係個無限項嘅等比級數，套用公式可得到個值等於 1。

## 睇埋

*循環小數
*極限